BalkanMagazin :: Naftaški samit u Banjaluci\nNaftaški samit u Banjaluci\nutorak, 10. oktobar 2017 07:44\nNIS je učesnicima međunarodne stručne konferencije naftno-gasnih kompanija u Banjaluci predstavio iskustva i najnovija dostignuća i regionalne projekte u oblasti istraživanja i proizvodnje nafte i gasa.\nPredstavnici Naftne industrije Srbije su učesnicima konferencije CEEC Scout Meeting, regionalnog skupa predstavnika kompanija naftno-gasnog sektora koje posluju u Centralnoj i Istočnoj Evropi, kao i Kaspijskom regionu, predstavili dostignuća kompanije u oblasti istraživanja i proizvodnje u Srbiji i regionu, kao i investicione prilike i aktivnosti NIS grupe na području koncesije u Republici Srpskoj (Bosna i Hercegovina).\nOvaj stručni skup bio je ujedno prilika za razmenu iskustava, prezentaciju najnovijih dostignuća i regionalnih projekata u oblasti istraživanja i proizvodnje nafte i gasa.\nOrganizatori skupa u Banjaluci bili su Naftna industrija Srbije, jedna od najuspešnijih energetskih kompanija u jugoistočnoj Evropi i međunarodna konsalting kompanija IHS Markit a inicijator skupa, koji je održan od 5. do 7. oktobra bio je Blok Istraživanje i proizvodnja NIS-a.\nNa konferenciji je učestvovalo gotovo 200 predstavnika iz 80 naftno-gasnih kompanija. Goste je u ime NIS-a pozdravio Irek Habipov, direktor Bloka Istraživanje i proizvodnja“ koji je govorio o razvoju kompanije i rezultatima u segmentu istraživanja i proizvodnje nafte i gasa. Pored interaktivnih prezentacija i okruglih stolova,NIS je za učesnike skupa organizovao i obilazak lokaliteta u BiH koji se smatraju perspektivnim po pitanju istraživanja i eksploatacije ugljovodonika.\nNIS grupa, koja angažuje oko 11.000 radnika, jedan je od najvećih vertikalno integrisanih energetskih sistema u jugoistočnoj Evropi. Osnovne delatnosti NIS-a su istraživanje, proizvodnja i prerada nafte i gasa, promet širokog asortimana naftnih i gasnih derivata, kao i realizacija projekata u oblasti petrohemije i energetike. U oblasti istraživanja i proizvodnje nafte i gasa NIS sprovodi aktivnosti na teritoriji Srbije, Bosne i Hercegovine, Rumunije, Mađarske i Angole. U Srbiji NIS poseduje modernu Rafineriju nafte u Pančevu. NIS grupa upravlja mrežom od više od 420 benzinskih stanica na teritoriji Srbije, Bosne i Hercegovine, Bugarske i Rumunije. Predstavništva NIS-a otvorena su i u Rusiji i Hrvatskoj, a NIS je prva srpska kompanija koja je otvorila svoju kancelariju u Briselu.\nNIS je u 2010. godini sa ruskom kompanijom Njeftegazinkor učestvovao u osnivanju preduzeća Jadran Naftagas, koje poseduje koncesiju za istraživanje i korišćenje ugljovodonika (sirove nafte i gasa) na teritoriji Republike Srpske. Ugovor o koncesiji zaključen je 2011. godine između preduzeća Jadran-Naftagas d.o.o. Banja Luka, kao koncesionara s jedne strane, i Vlade Republike Srpske – Ministarstva industrije, energetike i rudarstva, kao koncedenta s druge strane. Koncesija je dobijena na period od 28 godina.\nCEEC Scout Group (Central-Eastern Europe and Caspian Scout Group) je udruženje naftnih i gasnih kompanija koje posluju u Centralnoj i Istočnoj Evropi, kao i Kaspijskom regionu. Cilj Udruženja je razmena iskustava i saradnja u oblasti istraživanja i proizvodnje nafte i gasa. Grupa je osnovana 1994. godine i trenutno ima više od 80 članica. Koordinator grupe je međunarodna konsalting agencija IHS Markit sa sedištem u Londonu.


Rampa za tzv. Kosovo u NATO? - B92\nZamenik generalnog sekretara NATO Mirèea Džoana istièe da NATO poštuje odluke zemalja u regionu Zapadnog Balkana da vode sopstvenu spoljnu politiku.\nIzvor: Sputnjik èetvrtak, 23.06.2022. | 19:17 -> 19:56\nKada je reè o želji Kosova da postane èlanica NATO, navodi da Severnoatlantska alijansa radi po principu konsenzusa, koji u ovom trenutku ne postoji za Kosovo.\n"Kao što znate, u ovom trenutku ne postoji konsenzus o takvom potencijalnom potezu NATO-a. Trenutno saraðujemo s Kosovom kroz partnerstvo koje uvažava ovu specifiènu situaciju" , naveo je Džoana u intervjuu za Tanjug uoèi predstojećeg samita u Madridu koji će biti održan od 28. do 30. juna, a koji će, kako je rekao, biti jedan od najznaèajnijih samita u istoriji te organizacije. Prema njegovim reèima, uvek su u kontaktu i sa liderima Srba na Kosovu, što je važno jer oni tamo predstavljaju veoma važnu grupu.\n"U potpunosti podržavamo dijalog Beograda i Prištine, koji je na kraju jedini naèin da se doðe do trajnog rešenja za region i Kosovo", izjavio je Džoana. Govoreći o komunikaciji i saradnji NATO-a i srpskih vlasti, on je rekao da Severnoatlantska alijansa ima dinamièno partnerstvo.\n"Naravno, radimo onoliko koliko Srbija traži od NATO-a. Kao i sa drugim partnerima, ne pokušavamo da radimo ništa što se ne zasniva na njenim zahtevima", naveo je Džoana. Prema njegovim reèima, NATO je organizacija sa izuzetnim sposobnostima za obuèavanje i saradnju koje mogu biti od koristi za Vojsku Srbije i celokupni bezbednosni sistem Srbije.\n"Naravno, poštujemo i spoljnopolitièke odluke Beograda. Svaka zemlja ima pravo da samostalno donosi svoje odluke", istakao je zamenik generalnog sekretara NATO. Na pitanje da li u svetlu krize u Ukrajini NATO planira dalju ekspanziju na Balkan i da li želi da vidi Srbiju i BiH kao svoje èlanove, Džoana je kazao da je BiH izrazila interes za èlanstvo, ali da NATO trenutno smatra da nisu ispunjeni uslovi unutar Bosne i Hercegovine, kao ni unutar NATO-a, da bi to u doglednoj budućnosti postalo stvarnost.\n"Ponoviću, u potpunosti poštujemo odluke svih naših partnera. A Bosna i Hercegovina je važan partner NATO-a. Nastavićemo da podržavamo njeno evropsko i evroatlantsko usmerenje. I naravno, ako to odabere, naći će pravu dinamiku unutar same Bosne i Hercegovine koja će joj omogućiti da ide napred u tom smislu", naglasio je on. Prema njegovim reèima, celokupnoj Jugoistoènoj Evropi i Zapadnom Balkanu treba omogućiti evropsko usmerenje.\n"Neke zemlje bi htele da se uèlane i u NATO i to je u redu. Ako se prijave, u jednom trenutku će dobiti èlanstvo. Neke druge zemlje to ne žele, već žele samo da budu èlanice EU. I to je nešto što je veoma važno", naveo je Džoana.\nSamit u Madridu znaèajan\nOn je istakao da je putanja ka Evropi, ka prosperitetu, ka demokratiji jedina logièna i poželjna stvar za ceo Zapadni Balkan. "Kao zvaniènik NATO-a, ali i kao graðanin ovog regiona, voleo bih da vidim taj trenutak kada svi mi budemo deo velike evropske demokratske porodice nacija", rekao je Džoana.\nZa predstojeći samit u Madridu naglašava da će to biti jedan od najtransformativnijih i najznaèajnijih samita u istoriji NATO. "Naši lideri će doneti više važnih odluka, usvojiće nov strateški koncept, odluèivaće o dodatnom prisustvu NATO-a na istoènom krilu, a po prvi put su pozvani i ukljuèeni lideri zemalja iz azijsko-pacifièkog regiona, tako da je ovo prvi put da će na samitu uèestvovati naši partneri iz Australije, Japana, Južne Koreje i Novog Zelanda", rekao je Džoana.\nPrema njegovim reèima, takoðe će se donositi odluke u vezi sa partnerstvima NATO, što ukazuje na èinjenicu da je Zapadni Balkan za Severoatlantsku alijansu veoma važan region. Džoana je naveo i da će lideri NATO sledeće nedelje u Madridu odluèivati o novoj konfiguraciji stava NATO-a na istoènom krilu i dodao da će Alijansa jaèati sposobnosti odvraćanja i odbrane. "Naši lideri će svakako donositi i druge odluke u okviru takozvanog pristupa od 360 stepeni našoj bezbednosti", istakao je zamenik generalnog sekretara NATO.\nPoèelo je: Svi novi modeli automobila u Evropi od sada moraju imati automatski limitator brzine 68 | Automobili


Mektić i ostali: Fahrudin Solak svjedočio o projektu prekogranične saradnje - Detektor\n17. Decembra 2020.17:18\nSvjedok Fahrudin Solak, nekadašnji direktor Federalne uprave civilne zaštite, kazao je da je ova institucija bila uključena u projekat prekogranične saradnje i da je njime bilo obuhvaćeno pet opština u FBiH.\nOn je rekao da su iz tih opština dobili podatke o potrebnoj vatrogasnoj opremi i da su ih proslijedili Ministarstvu bezbjednosti. Svjedok je napomenuo da projekat nije bio veliki i da nisu mogle biti ispunjene sve potrebe vatrogasnih službi.\nSolak je kazao da je bio u Trebinju kada je uručena nabavljena vatrogasna oprema.\nOdbrane su svjedoka ispitivale o vrsti nabavljenih šljemova. On je naveo da vatrogascima pri gašenju šumskih požara ne trebaju teški šljemovi kao onima koji gase požare u objektima.\nNa pitanja optuženog Garaplije, Solak je potvrdio da je EU bila zadovoljna provedenim projektom i da je zahvaljujući tome uslijedio veći projekat.\nSolak je svjedočio na suđenju Draganu Mektiću, Igoru Golijaninu, Samiru Agiću i Edinu Garapliji, koje optužnica tereti za zloupotrebe prilikom realizacije projekta prekogranične saradnje u oblasti vatrogastva, koji je Evropska unija (EU) finansirala u periodu 2015–2017. godina.\nDržavno tužilaštvo je početkom decembra podiglo optužnicu protiv Fahrudina Solaka, premijera Federacije Fadila Novalića, Fikreta Hodžića, direktora pravnog lica “F.H. Srebrena malina” Srebrenica, te Jelke Milićević, zamjenice premijera Federacije i federalne ministrice finansija u predmetu “Respiratori” za udruživanje radi činjenja krivičnog djela “zloupotreba položaja, primanje nagrade za trgovinu uticajem, pranje novca i krivotvorenje isprava”.\nNa ovom ročištu, Lejla Đozlić-Čusto iz Agencije za javne nabavke potvrdila je da je 2019. dala mišljenje Federalnoj upravi policije, koja je na zahtjev Tužilaštva provodila istražne radnje.\nOna je kazala da je u mišljenju navela da se za javnu nabavku mogu prijaviti domaće i inostrane firme, te da se ugovor može zaključiti i ukoliko se prijavio samo jedan ponuđač koji ispunjava uslove.\nĐozlić-Čusto je rekla da Zakon o javnim nabavkama ne poznaje aneks ugovora i da ga nije dozvoljeno zaključivati, nego da se mora pokrenuti novi postupak. Dodala je da se ugovor može mijenjati samo ukoliko postoji “klauzula varijabilne cijene”.\nNa pitanje šta se dešava ukoliko ponuđač ne može ispoštovati rok, svjedokinja je kazala da se prilikom zaključenja ugovora moraju zahtijevati garancije za izvršenje.\nĐozlić-Čusto je istakla da Agencija prati provođenje zakona do zaključenja ugovora, a da se kasnije primjenjuje zakonodavstvo o obligacionim odnosima.\nNa pitanje Mektićeve Odbrane, svjedokinja je kazala da je zakonom propisano da u slučaju da se nabavka finansira donatorskim sredstvima, donator propisuje kako se novac troši.\nBraniteljica Senka Nožica citirala je odredbu Zakona o javnim nabavkama, koja propisuje moguće izmjene u ugovoru.\nSvjedokinja je rekla da se to odnosi na situaciju kada postoji klauzula, s čim se Nožica nije složila, navodeći da se ona ne spominje.\nSvjedokinja je kazala da je ekonomista po struci, a neke Odbrane su prigovorile da ona ne treba da daje pravna tumačenja.\nNastavak suđenja je 14. januara.\nOdluka Tužilaštva o prijavi protiv Dodika poruka da prijetnje biračima mogu proći nekažnjeno\nVSTV još uvijek nije stvorio uslove za rad Odjela za integritet\nĆorić i ostali: Saslušanje svjedoka bez prisustva javnosti\nPresuda Kasupoviću za ratovanje u Siriji 28. januara


Kompanija LG osvojila Biznis partner nagradu Kompanija LG osvojila Biznis partner nagradu – Personal magazin\nKompanija LG osvojila Biznis partner nagradu\nKompaniji LG Electronics je sinoć, u hotelu Continental, u prisustvu ostalih laureata, brojnih poslovnih partnera, uglednih privrednika, predstavnika vlade, članova diplomatskog kora i predstavnika medija, uručena prestižna nagrada Biznis Partner…\nKompaniji LG Electronics je sinoć, u hotelu Continental, u prisustvu ostalih laureata, brojnih poslovnih partnera, uglednih privrednika, predstavnika vlade, članova diplomatskog kora i predstavnika medija, uručena prestižna nagrada Biznis Partner 2011, u kategoriji Consumer Electronics. Nakon iscrpne analize poslovanja velikog broja kompanija i institucija, na osnovu dobijenih predloga poslovnih partnera i rezultata nezavisnih istraživanja tržišta, Komisija ove prestižne tradicionalne nagrade donela je odluku o nagrađivanju najuspešnijih kompanija i institucija iz regiona, među kojima je i Predstavništvo LG Electronics u Srbiji.\n‚‚Zahvaljujući vrednom radu i posvećenosti zaposlenih, kao i brojnim tehnološkim inovacijama, kompanija LG danas zauzima jedno od vodećih mesta u sferi potrošačke elektronike. U godini u kojoj obeležavamo jubilej – 5 godina od otvaranja predstavništva u Srbiji, osvajanje ove važne nagrade je za nas velika čast. Dodatna motivacija je i to što smo od strane naših uspešnih poslovnih partnera iz celog regiona, prepoznati kao kompanija koja donosi napredna tehnološka dostignuća iz oblasti potrošačke elektronike,’’ izjavio je Predrag Todorović, direktor Predstavništva LG Electronics u Srbiji.\nBiznis partner nagrada se već 17 godina dodeljuje kompanijama u regionu koje se u svom poslovanju rukovode visokim profesionalnim standardima i čvrstim etičkim normama, iskazujući dobre poslovne rezultate. Ova nagrada je još jedna potvrda poslovne uspešnosti kompanije LG Electronics Srbija, utoliko što se osim nezavisnih istraživanja, zasniva i na predlozima samih kompanija, koje ocenjuju svoje poslovne partnere za koje veruju da zadovoljavaju deset utvrđenih kriterijuma.\nLG Electronics predstavništvo za Srbiju zvanično je otvoreno u Beogradu 2006. godine. Po udelu na tržištu LCD monitora i televizora, LG Electronics u Srbiji je vodeći brend. LG Electronics je u Srbiji otvorio Air Conditioning Akademiju, prvu stručnu ustanovu za besplatno usavršavanje iz oblasti klimatizacije. Kako širom sveta, tako i u Srbiji, fokus kompanije su strateške investicije u povećanje kvaliteta usluga, kao i garancija visokog kvaliteta proizvoda na dugoročnom nivou.\nKompanija LG osvojila Biznis partner nagradu was last modified: June 24th, 2011 by Redakcija\nEU najavila oštrije mere protiv hakera\nPonovo takmičenje za Siemens godišnju novinarsku nagradu


FOTO: U Briselu smo predstavili projekt EcoSUSTAIN\nDogađaju Medijske zajednice za zaštitu biodiverziteta u okviru projekta PANACeA održanom u Briselu 4. i 5. decembra 2018. godine prisustvovali su i predstavnici nase Agencije kao dio tima EcoSUSTAIN projekta, gdje smo isti projekt i predstavili.\n4. decembra, odrzana je radionica Interreg Med zajednice za zaštitu biodiverziteta koja promovise i zaštićuje područja šire javnosti, posebno u EU, mediteranskim i nacionalnim političarima, državnim organima na različitim nivoima, organizacijama za zaštitu životne sredine i institucijama teritorijalne saradnje.\nPoslijepodnevni sati prvog dana bili su u temi dijaloga sa kreatorima politike fokusiranim na integraciju pristupa zasnovanom na ekosistemu u regionalnim sektorskim politikama. Na ovoj sesiji predstavnik ECOSUSTAIN tima, odnosno predstavnik Razvojne agencije Unsko-sanskog kantona Samir Jodanovic, održao je prezentaciju o rezultatima projekta u vezi sa tematikom "Kako se suočiti sa regionalnim pritiscima kako bi smanjili uticaj na mediteranske ekosisteme: prikupljanje znanja o zagađivanju, uključujući i pretnje morskim otpadom".\nNa ovom skupu prisustvovali su brojni reprezentativni projekti, kreatori politika i zainteresovane strane iz Mediterana, kao i predstavnici Evropskih institucija.


Bečej: Odbornicima po metla za čišćenje korupcije | Autonomija\nBečej: Odbornicima po metla za čišćenje korupcije\nOdbornici i funkcioneri su pozdravili akciju mladih Bečejaca\nČlanovi Bečejskog udruženja mladih (BUM) realizovali su na poslednjem zasedanju lokalne skupštine novogodišnju akciju „Očisti korupciju“ i uz praznične čestitke bečejskim odbornicima su uručili metle i majice.\nPredsednik BUM-a Aleksandar Đekić rekao je za Autonomiju da su mladi aktivisti ovim performansom ukazali na gorući problem u društvu i simbolično pozvali odbornike Skupštine opštine da u narednoj godini „očiste“ Bečej od korupcije.\n„U proteklom periodu smo radili istraživanje javnog mnjenja o temama budžeta, budžetskih prioriteta, korupcije i informisanosti, a rezultati su bili poražavajući. Anketirano je preko dve hiljade naših sugrađana, od kojih 63 odsto smatra da je informisano o budžetu, a samo oko deset odsto zna koliko je otprilike iznosio usvojen budžet za 2014. godinu, takođe samo 66 odsto ispitanika smatra da ima pravo na uvid u potrošnju iz opštinskog budžeta“, objasnio je Đekić.\nOn je dodao da su ispitanici pokazali veliku nesigurnost u to ko ima najviše uticaja na donošenje budžeta i šta se može učiniti po pitanju borbe protiv korupcije.\nPredsednik BUM-a je istakao da su aktivisti na ovaj način želeli da odbornicima lokalnog parlamenta stave do znanja da su oni ti koje su građani birali i da su oni ti koji donose odluke i koji imaju mogućnost i način da direktno i indirektno utiču na stanje u lokalnoj zajednici, na budžet i budžetske prioritete.\nĐekić je napomenuo da su odbornici kako opozicije, tako i vladajućih stranaka, ali i funkcioneri, pozdravili ovu aktivnost mladih. Na ovoj sednici bečejske skupštine usvojen je predlog budžeta za 2015. godinu.


Usvojen izveštaj o napretku Srbije - BIGportal.ba\n24 Februara, 2021 24 Februara, 2021 0241\nIstovremeno, od vlasti u Srbiji se traži da “rečima i delima” rade na ispunjavanju obaveza na putu ka članstvu u EU. Poslanici su zatražili od EU da unese više dinamike u pristupne pregovore sa Srbijom, brzo primeni novu metodologiju proširenja u pregovorima sa Srbijom i jasno predstavi konkretne podsticaje od interesa za građane Srbije.\nU jednom od usvojenih amandmana Srbija se poziva da postigne “uverljive rezultate u pravosuđu, slobodi izražavanja, borbi protiv korupcije, posebno kada je reč o slučajevima za koje postoji visok nivo interesovanja javnosti, uključujući slučajeve Krušika, Jovanjice i Telekoma Srbija”.\nUsaglašeni tekst pozdravlja promene u radu parlamenta “u skladu sa procedurama”, ali naglašava da “agresivni rečnik, zastrašivanja i optužbe protiv političkih protivnika i predstavnika medija na sednicama Narodne skupštine predstavljaju kršenje demokratske prakse koje treba “sankcionisati u skladu sa poslovnikom”.\nU tekstu izveštaja se naglašava zabrinutost zbog “najslabijeg skora” Srbije u usklađivanju sa spoljnom politikom EU u poređenju sa drugim zemljama regiona, kao i zabrinutost zbog “sve većeg uticaja Kine”.


Tanjug 28. decembra 2020. 19:02\nŽENEVA – Generalni direktor Svetske zdravstvene organizacije Tedros Adhanom Gebrejesus upozorio je da će u novoj godini biti zastoja i novih uzazova, apeujući da se pojačaju napori kako bi se osiguralo otkrivanje novih varijanti korona virusa.\nTedros je na onlajn konferenciji za medije, obraćajući se iz Ženeve, upozorio da će biti zastoja i novih izazova u novoj godini, navodeći kap primer pojavu novih sojeva korona vorisa, ali je apelovao u da se pruži pomoć ljudima kojima je teško da se dalje bore, jer su umorni od pandemije.\nOn je dodao da SZO blisko sarađuje s naučnicima širom sveta kako bi se bolje razumele promene virusa i njihov uticaj.\nTedros je u tom smislu istakao važnost povećanja kapaciteta genomskog sekvenciranja u celom svetu, kao i podele informacija sa zdravstvenom agencijom UN-a i drugim zemljama.\nNovi soj korona virusa, koji je otkriven u Velikoj Britaniji i Južnoafričkoj Republici i koji je izgleda zarazniji, izazvao je zabrinutost širom sveta i doveo do uvođenja novih restrikcija na putovanja ovog meseca.\nBeograd: Dve saobraćajne nezgode sa lakše povređenima


Srpski odbojkaši bezbedno sleteli u Istanbul\nM. D. 28. juna 2016. 23:53\nSrpski odbojkaši su dobro, raspoloženi su, svesni situacije na aerodromu u Istanbulu i strpljivo čekaju da napuste avion i prenoće u hotelu, rekao je tim menadžer Laslo Lukač.\n„Kada smo sleteli odmah su nam rekli šta se desilo, u avion je ušao i jedan predstavnik naše ambasade i objasnio nam da treba da sačekamo. Momci su dobro, svesni su šta se dešava i mirno čekaju novu informaciju“, opisao je Lukač u SMS poruci iz Istanbula.\nSrpski odbojkaši trebalo je nešto posle ponoći po srpskom vremenu da nastave put za Teheran, gde narednog vikenda igraju na turniru Svetske lige, ali pošto su otkazani svi letovi put će najverovatnije nastaviti sutra, odnosno, kad ponovo bude otvoren aerodrom.\nOdbojkaška reprezentacija Srbije bezbedno je večeras sletela u Istanbul, a pošto su zbog terorističkog napada svi dalji letovi otkazani, prenoćiće na aerodromu u Turskoj, saopštio je večeras Odbojkaški savez Srbije.\nSrpski tim dan kasnije krenuo je na mečeve Svetske lige u Iranu, pošto sinoć nisu mogli da polete iz Beograda zbog nevremena.\nSrbija će u okviru III vikenda I divizije Svetske lige igrati u Teheranu od 1. do 3. jula sa Iranom, Argentinom i Italijom.


SRPSKI NAROD NE ZABORAVLJA KO GA JE BRANIO: Ameri za 220.000 dolara hoće da nam zgade Rusiju i Kinu | Happy BSC portal\nSRPSKI NAROD NE ZABORAVLJA KO GA JE BRANIO: Ameri za 220.000 dolara hoće da nam zgade Rusiju i Kinu\nPod firmom pomoći srpskim medijima da se izbore sa navodnim dezinformacijama, koju je najavio američki Stejt department, krije se bitka za uticaj u javnom mnjenju Srbije, na šta teško mogu da računaju, pogotovo sa sumom od par stotina hiljada dolara. U toj oceni slažu se predsednik Uduženja novinara Srbije (UNS), podsećajući da je takvih pokušaja bilo i do sada i to uz daleko veće svote, pa su ostali bez rezultata.\nRadomirović ističe da se iza te borbe protiv lažnih vesti krije borba za uticaj u javnom mnjenju ne samo Srbije, nego i celog Balkana.\n- Imamo sada i rusku globalnu televiziju Raša tudej i agenciju Sputnjik, kao i Kinesku globalnu televizijsku mrežu (Si-Dži-Ti-En), čiji uticaj, takođe, raste na zapadu. Imamo sve više medija koji su pod direktnom kontrolom država. Kao što sa američke strane imamo Glas Amerike i Slobodnu Evropu, tako i sa istočne strane imamo više medija koji profesionalno rade svoj posao i izveštavaju o nekim dešavanjima koje mejnstrim mediji na zapadu ne pokrivaju - konstatovao je on.\nOn navodi primer RT koji je stekao veliku popularnost u Francuskoj, izveštavajući o protestima "žutih prsluka" koje glavni francuski mediji nisu pokrivali kako je tamošnja javnost očekivala.\nSada imamo situaciju da, pre svega, Rusija i Kina, nečim što je do skoro bilo američko oružje, uzvraćaju udarac na planu propagande - kaže Radomirović, ali i napominje da ti mediji i njihovi novinari odlično rade svoj posao. Tako pomažu da o onome što se dešava u svetu steknemo sliku koja nije jednostrana - dodaje on.\nNa pitanje kako će izgledati ta podrška koju Stejt depratment koristi za "pripremu stručnjaka u medijima", predsednik UNS-a smatra da 220.000 dolara nije iznos koji bi omogućio da se napravi neki veliki poziv za medije da konkurišu za sredstva. Može biti da je to poziv za neke eksperte iz Amerike koji bi došli da obučavaju organizacije i stručnjake u Srbiji, dodaje Radomirović


Čačak Video - Vesti: Suđenje po tužbi Andreja Vučića protiv Asomakuma\nSuđenje po tužbi Andreja Vučića, brata premijera Srbije, povodom nelegalnog osnivanja "fantomske" firme Asomakum, trebalo bi da bude nastavljeno danas u Privrednom sudu u Beogradu.\nBEOGRAD - Suđenje po tužbi Andreja Vučića, brata premijera Srbije, povodom nelegalnog osnivanja "fantomske" firme Asomakum, trebalo bi da bude nastavljeno danas u Privrednom sudu u Beogradu.\nAndrej Vučić je podneo tužbu sudu kojom traži utvrđivanje ništavnosti akta o osnivanju te firme jer je nastao korišćenjem falsifikata, odnosno osnovala ga je osoba koja je koristila njegovu falsifikovanu ličnu kartu.\nOn bi danas trebalo da pred sudom bude saslušan kao svedok u tom postupku. U velikoj policijskoj akciji 10. aprila akciji uhapšeno je 11 osumnjičenih da su krađom identiteta osnovali sedam fantomskih firmi, među kojima je i firma "Asomakum", registrovana na falsifikovanu ličnu kartu Andreja Vučića.\nDa je reč o falsifikatu utvrđeno je grafološkim veštačenjem, što je ranije potvrdio ministar unutrašnjih poslova Nebojša Stefanović.\nStefanović je na sednici skupštinskog Odbora za odbranu i unutrašnje poslove rekao da su grafolozi "nepobitno utvrdili" da je falsifikovan potpis Andreja Vučića, ali i da postoji razlika u slici i serijskim brojevima na ličnoj karti.\nPitanje poslovanja tog preduzeća pokrenuo je prošle jeseni u Skupštini Srbije poslanik NS Zoran Živković.


RTS :: Muke porodice Kalifa – Kanada ih neće, u Srbiji ne žele da ostanu\nDruštvo Muke porodice Kalifa – Kanada ih neće, u Srbiji ne žele da ostanu\nutorak, 03. dec 2019, 07:00 -> 12:50\nMuke porodice Kalifa – Kanada ih neće, u Srbiji ne žele da ostanu\n"Više ne znam. Zato sam ovde ispred ambasade. Želim da spasem identitet moje dece ako sam ja već svoj izgubio", kaže Kalifa.\n"Bio sam sebičan kad sam u Kanadi odlučio da ću u Srbiji da završim doktorat. Ovde traje tri godine, a tamo šest. Izvinite, pogrešio sam, bio sam sebičan i zato sada moja deca pate", rekao je Kalifa.\n"Deca idu u školu, suprug je radio i s obzirom na to da su među porodicama kojima je dodeljen status i pravna zaštita, UNHCR im je dodeljivao i finansijsku pomoć koja se dodeljuje najugroženijim izbeglicama", kaže Mirjana Milenkovski iz UNHCR-a.\n"Moja deca već četiri godine nemaju zdravstvenu zaštitu", kaže Kalifa.\n"Ta porodica je na raspolaganju imala časove srpskog jezika, deca su išla u školu, otac je radio kao prevodilac, postoji organ kojem treba da se obrate za papire", rekla je Mirjana Milenkovski.\nAfaf Elhag Musa, Kalifina žena, kaže da se porodici i poslednje tri godine život svakodnevno pogoršava i da su deca potištena:\n"Deca ih stalno ispituju odakle su, a oni su zbunjeni. Pitaju me odakle su. Rekla sam im da je njihova zemlja Kanada. Oni su mi rekli da ne žele da ostanu u Srbiji više."\n"Ja kao otac neću da predam svoju decu nikome. To su moja deca i ja sam odgovoran. Ja ću da branim njihova prava dok sam živ", kaže Kalifa.\n"Možda da razmotre mogućnost da ostanu u Srbiji. Da iskoriste sve ono što im je na raspolaganju, nađu zaposlenje, nauče jezik i integrišu se u zemlju u koju su predali zahtev za azil i dobili izbeglički status", navodi Mirjana Milenkovski.\n"Sada želim da ostanem uz svoju decu u zemlji u kojoj su rođeni. Ne mogu da nađem posao ovde. Ne govorim vaš jezik. Kako da živim ovde bez posla, hrane, kako da platim struju", pita Afifa.\n"Ja sam građanin Kanade. Želim da uđem u Ambasadu i pričam sa ambasadorom. Želim da ostvarim svoja prava i pobedim. Mnogo toga bih mu rekao. Pitao bih ga zašto ne želi da nam pomogne. Nije fer da ne možemo da ostvarimo naša prava", kaže Sever dok stoji na kiši ispred Ambasade.\n(utorak, 03. dec 2019, 15:18) - anonymous [neregistrovani]\n(utorak, 03. dec 2019, 14:36) - Ivan [neregistrovani]\n(utorak, 03. dec 2019, 14:29) - Nikola [neregistrovani]\n(utorak, 03. dec 2019, 14:20) - anonymous [neregistrovani]\n(utorak, 03. dec 2019, 13:18) - anonymous [neregistrovani]\n(utorak, 03. dec 2019, 12:41) - anonymous [neregistrovani]\n(utorak, 03. dec 2019, 12:35) - anonymous [neregistrovani]\n(utorak, 03. dec 2019, 12:14) - Rade [neregistrovani]\n(utorak, 03. dec 2019, 11:38) - Ivan Zgrozeni [neregistrovani]\n(utorak, 03. dec 2019, 10:44) - anonymous [neregistrovani]


Jul 9, 2013Business projektiNo comments yet\nHR conference – JCI Niš\nMart 2, 2013ProjektiNo comments yet\nKalendar događaja JCI Subotica\nDogadjaji koj čine deo plana aktivnosti lokalne komore JCI Subotice za 2013.godinu\nDecembar 9, 2010Edukativni projekti1\nTakmičenje u debati, Bajina Bašta\nU petak 12. marta, pred punom salom doma u Bajinoj Bašti, članovi komore JCI Beograd održali su prvo u nizu takmičenja u debati. U polufinalnom delu takmičenja, debateri su pokušali da odbrane svoje stavove na dve teme: “Život u gradu je najbolji način za odrastanje mladih” i “Prava žena se...\nPROMOCIJA IZVOZA U ŠVAJCARSKU, 2010.\nU okviru programa švajcarskog ministarstva za privredu SECO za unapređenje izvoza i uz podršku guvernera NBS gosp. Radovana Jelašića, PFDswiss sprovodi anketu među zaintersovanim preduzećima sa ciljem da definiše i locira glavne probleme izvozno orijentisanih preduzeća i na osnovu rezultata predloži paket mera SECO-u. U paketu mera biće i predlozi...\nUPOZNAJMO NAŠE PRIVREDNIKE, 2009.\nOvim projektom je predviđeno da se preduzeća i privatni preduzetnici iz najrazličitijih oblasti predstave komori mladih, kao i da se upoznaju sa delovanjem same komore, sa ciljem da se ostvari neki vid međusobne saradnje (saradnja i pomoć u projektima i poslovanju, sponzorstva…)\nPRAVI LJUDI NA PRAVOM MESTU, 2009.\nProjekat komore „Pravi ljudi na pravom mestu“ pomaže mladim kvalitetnim stručnjacima da dobiju radno mesto koje zaslužuju zbog svojih profesionalnih i ličnih kvaliteta. Prvi korak su predavanja za studente na fakultetima o tome kako se piše biografija i pismo motivacije. Ovaj projekat treba da pomogne studentima da pronađu odgovarajuće stručne...


Radičević o poseti Šolca: Ključne teme – Ukrajina, ekonomija, Berlinski proces, dijalog sa Prištinom - Izazov\nRadičević o poseti Šolca: Ključne teme – Ukrajina, ekonomija, Berlinski proces, dijalog sa Prištinom\nRadio-televizija Srbije\t 10. juna 2022. 08:20\nDopisnik RTS-a iz Nemačke Nenad Radičević rekao je da su se nemački mediji opredelili da posetu Olafa Šolca Beogradu opišu kroz intervju predsednika Srbije RTS-u od pre nekoliko dana.\n"Nemački javni servis ARD, odnosno njihovo dopisništvo za Jugoistočnu Evropu, ističe da li je ovo zapravo početak kraja sedenja na dve stolice za Srbiju i ističe brojne citate toga da Srbija, kako kažu, očekuje teške teme, kada je u pitanju današnji razgovor kancelara i predsednika Srbije", rekao je Radičević.\nŠolc će, naveo je Radičević, prvo otići u Prištinu i da će posetiti nemačke vojnike koji su stacionirani na Kosovu i Metohiji, nakon čega će doći u Beograd, a za sutra je predviđena poseta Solunu.\nRadičević je ocenio da Olaf Šolc želi da udahne novi život dijalogu Beograda i Prištine, što se, kako je naveo, videlo i u toku Vučićeve posete Berlinu.\n"Njegov cilj je da tu vrstu prepreke za evropske integracije Zapadnog Balkana, ako ne ukloni, a ono da počne da se uklanja taj problem. Drugo, sasvim sigurno će drugi segment biti pitanje stabilnosti u BiH i njene celovitosti, budući da, iako to možda ovde nije u fokusu, u Nemačkoj je i te kako u fokusu to kako održati stabilnost u BiH, odnosno, kako oni navode, kako obuzdati secesionističke težnje Milorada Dodika", naveo je Nenad Radičević.\nDopisnik RTS-a iz Nemačke rekao je da je Šolc kao politička ličnost veoma blag i da njegove izjave blaže nego što je možda iza zatvorenih vrata, a što se tiče odolevanja uvođenju sankcija, ocenio je da će što duže rat u Ukrajini bude trajao, za Srbiju biti teže da se odupre pritiscima.\nNemačka je Srbiji prvi spoljnotrgovinski partner, a slično je i kada je reč o investicijama. Radičević je istakao da će fokus sastanka biti i na Berlinskom procesu i ekonomskom povezivanju regiona.


Terna postavlja nove kilometre kabla ka CG 14 Nov 2016 - analitika\n19 Mar 2018 BIH kreće u izgradnju cijelog vjetroparka\n15 Mar 2018 Građani u šoku, računi i 200 odsto veći\n7 Mar 2018 RS: Otvorena mini-hidroelektrana "Medna"\n4 Mar 2018 HE BUK BIJELA: KINEZI ZAINTERESOVANI\n4 Mar 2018 HR: Značajan porast cijene za poduzetnike\n26 Jun 2015 CG: Kreće gradnja dalekovoda\n24 Mar 2015 Postavljeno 140 kilometara energetskog kabla\n10 Mar 2014 CGES: Izgradnja trafostanice i kabla\n2 Avg 2011 PODMORSKI KABL KREĆE KOD RTA JAZ\n19 Jun 2011 A2A odustala od većinskog vlasništva EPCG\n15 Jun 2011 CG: Problem sa lokacijom za energetski kabal\n20 Apr 2009 Uskoro odluka o gradnji dalekovoda prema Italiji\n29 Dec 2008 EPCG može dobiti kvalitetnog strateškog partnera\nItalijanska kompanija Terna nastavila je da postavlja energetski kabl ka Crnoj Gori, prenijeli su juče italijasnki mediji. Radovi su počeli nedavno na obali Peskare, a biće završeni do 31. decembra. Do sada je u Jadransko more sa italijanske strane položeno 136 kilometara energetskog kabla, a na dno mora treba da bude položeno još oko 250 kilometara kabla. Za nastavak realizacije projekta, kako navode DN, angažovana je kompanija "Poliervizi SRL", koja će sa broda "Ievoli" postaviti na dno Jadranskog mora nove kilometre energetskog kabla.\nZbog nastavka projekta Luka Peskara je izdala naredbu kojom se obavezuju sve plovne jedinice da sa oprezom ulaze u dijelove Jadrana nakojem će se postavljati energetski kabl. Takođe, iz ove luke su saopštili da sva plovila moraju biti udaljena 500 metara od broda "Ievoli" sa kojeg će se postavljati kabl u Jadransko more.\nPremijer Crne Gore Milo Đukanović i izvršni direktor kompanije Terna Mateo del Fante početkom oktobra su svečanim presijecanjem vrpce označili početak radova na polaganju prve sekcije podmorskog kabla sa crnogorske teritorije ka Italiji."Ovaj markantni energetski most je ubjedljiva ilustracija efektivne politike proširenja EU na Zapadni Balkan, i istovremeno potvrda riješenosti zemalja regiona da budući razvoj zasnivaju na poštovanju najviših evropskih standarda. Njime Crna Gora i suštinski postaje energetska spona Zapadnog Balkana sa EU", saopštio je tada Đukanović.\nBenefiti za Crnu Goru su višemilionski, prvenstveno jer je upravo naša zemlja glavno čvorište bez kojeg prenos električne energije ka evropskim državama neće moći biti obavljen. Takođe, realizacijom projekta se u znatnoj mjeri poboljšava prenosna mreža u Crnoj Gori.Sredinom novembra 2010. godine potpisan je ugovor o realizaciju projekta povezivanja Italije i Crne Gore energetskim kablom. Ugovor su potpisali tadašnji crnogorski ministar ekonomije Branko Vujović, predsjednik Odbora direktora Crnogorskog elektroprenosnog sistema Zoran Đukanović i izvršni direktor italijanske kompanije Terna Flavio Kataneo. Vrijednost projekta iznosi oko milijardu eura, s tim što Crna Gora učestvuje u realizaciji sa 100 miliona eura.


Kreće sa radom nova grupa Škole brzog čitanja za odrasle\nIzvor: JUGpress.com, 29.Feb.2020, 12:33\nU nedelju 1.marta 2020. kreće sa radom druga radionica, kursa Škole brzog čitanja i mudrog učenja za odrasle. Direktor i instruktor škole Aleksandar Ljubić kaže da se na prvom predavanju pojavilo dosta ljudi iz različitih branši i sfera zanimanja i interesovanja.\n„Bilo je tu pripadnika policije, nastavnika, advokata, zaposlenih u ministarsvima i u sudstvu, ali i penzionera. Svi su došli sa jednim plemenitim ciljem, da nauče kako se uči i kako se brže čita. Dobar deo njih nastaviće svoje usavršavanje na drugoj radionici kursa koji traje četiri meseca i gde će biti održano ukupno 18 radionica. Svi zainteresovani mogu se javiti na...


Đurić: Podrška Srbima za svaku odluku,odnos prema Haradinaju isti - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Podrška Srbima za svaku odluku,odnos prema Haradinaju isti\nĐurić: Podrška Srbima za svaku odluku, odnos prema Haradinaju isti\n09. septembar 2017. Izvor: Tanjug\nDirektor Kancelarije za Kosovo i Metohiju Marko Đurić izjavio je danas, nakon sastanka sa predstavnicima Srpske liste, da će srpski predstavnici za svaku odluku koju budu doneli o obliku učestvovanja u pokrajinskim institucijama imati podršku Vlade Srbije.\n“Podržaćemo srpske predstavnike u svakoj odluci koju budu doneli, jer će oni biti ti koji moraju da žive u okolnostima za koje svi znamo kakve su, čija deca, majke, sestre, braća žive zajedno sa njima u srpskim mestima na KiM i čija sudbina i budućnost zavisi od institucija u kojima su, kao i prethodnih godina, imali učešće”, rekao je Đurić u Vladi Srbije.\nOn je dodao da je predstavnicima Srpske liste, koju je predvodio predsednik SL Goran Rakić, preneo podršku predsednika, Vlade i srpskog naroda da neće ostati sami ni danas, u teškom vremenu, kao što nisu nisu bili sami ni juče, a neće biti ni sutra.\nĐurić je poručio da se, nakon političkih odluka koje će Srbi na KiM doneti, odnos Srbije prema zločincima iz tzv. OVK neće promeniti, da Ramuš Haradinaj ostaje optuženi ratni zločinac, koji treba da bude suočen sa zločinima koje je počinio.\nHaradinaj će, dodao je, ostati predmet obrade srpske policije, tužilaštva i drugih organa.\n“To je odnos Srbije prema onima koji su počinili zločine. Albanski narod na KiM odabrao je 17 godina za redom da ih vode ljudi umešani u ratna dejstva, što Srbima ne olakšava život”, rekao je Đurić.\nTo, naznačio je, nije razlog da seire oni koje, kaže, treba da bude sramota, jer nisu ništa uradili i koristili su KiM “kao bankomat iz kog su crpeli pare da finansiraju svoje stranke, za političko profitiranje i busanje u grudi”, rekao je direktor Kancelarije za KiM.\n“Oni koji danas bacaju drvlje i kamenje na Srbe na KiM iz udobnih fotelja i koji ne uživaju poverenjne našeg naroda u pokrajini, za sve ovo vreme gotovo da nisu bili sa ovim ljudima i da ih pitate da nabroje srpska mesta na KiM uveren sam da ne bi umeli. Ali su zato prvi da bace kamen na ove ljude koji se bore da u gotovo nemogućim uslovima opstanu na KiM”, podvukao je Đurić.\nOn je zahvalio na hrabrosti ljudima koji su danas, kao i uvek spremni da u centru Prištine, jasno i glasno uzdignute glave, kažu “Autonomna pokrajina Kosovo i Metohija, koji će to reći u pokrajinskom parlamentu i ponavaljati poziciju Srba našeg naroda na KiM, gde, kako je rekao, oni koji ih kritikuju nemaju hrabrosti ni da kroče.\nSrbija će nastaviti da bude solidara, da pomaže Srbima na KiM i materijalno, politički, moralno i svaki drugi način.\n“A kritičarima imam da uputim jedno pitanje - da li možda smatraju da je za ove ljude najbolje da prihvate stranke koje imaju Veliku Albaniju u programu. Ovi ljudi su protiv Velike Albanije, a za autonomnu pokrajinu KiM i nije ih strah da to kažu tamo gde je najteže”, istakao je Đurić.\nKako je rekao, neće suditi Srbima na KiM što sami odlučuju na koji će način da se bore da opstanu u selima i enkalvama, u nemogućim uslovima.\n“Nećemo im suditi kao što to rade pojedini predstavnici političkih stranaka, Boško Obradović, Vuk Jeremić, Saša Janković, koji ništa nisu uradili za njih”, rekao je Đurić.\nUpitan da li će i kako Srbija reagovati ako Ramuš Haradinaj ne bude uhapšen po Interpolovoj potrenici, kada kao kosovski pemijer poseti neku zemlju, Đurić je ponovio da je pozicija države potpuno nepromenjena i da Srbija neće ćutati i neće ukidati poternice.\n“Srbija reaguje pravno i u skladu sa normama međunarodnog i domaćeg prava. Haradinaj je na poternici i ostaće na poternici Interpola”, rekao je Đurić.\nNovinare je zanimalo i da li će se Đurić rukovati sa Haradinajem u Briselu, na šta je direktor Kancelarije za KiM ponovio da odnos prema Haradinaju ostaje isti, dodao:\n“Nema razloga da seirite ni vi, ni bilo ko drugi nad teškim položajem Srba na KiM, koji se bore za egzistenciju… Lako je vama iz Beograda da držite neke kvazi pridike ljudima koji sutra moraju svoju decu da prošetaju pored nekadašnih ljutih uporišta OVK da bi otišli u školu. Lako je meni i vama da im sudimo, hajde da odemo da sa njima živimo”, rekao je Đurić.\nĐurić: Svi znamo ko je odgovoran za izmeštanje dijaloga\nDirektor Kancelarije za KiM Marko Đurić izjavio je danas da svi znamo ko je odgovoran za izmeštanje dijaloga Beograda i Prištine iz Ujedinjenih nacija.\n“Svi znamo ko je odgovoran za izmeštanje dijaloga, oni koji danas bacaju drvlje i kamenje na ove ljude, a u čije vreme Srba nije bilo u institucijama, a Srbi nisu birani sa 90 odsto podrške. Govorim o režimu Borisa Tadića, Vuka Jeremića, koji su izmestili dijalog iz UN, gde smo mogli da računamo na veto Rusije i Kine, pa se danas svi češemo i pitamo gde da nađemo izlaz”, rekao je Đurić odgovarajući na pitanja novinara na pres konferenciji nakon sastanka sa predstavnicima Srpske liste u Vladi Srbije.\nOn je dodao da su Srbi na KiM, kad je reč o odluci o obliku učestvovanja u pokrajinskim institucijama, birali “između kuge i kolere”, a da Srbija neće okrenuti glavu od Srba koji su dobili 90 odsto podrške na izborima i imaju pravo da odluče šta je za njih najbolje.\n“Ne pada nam na pamet da okrenemo glavu od njih. Stajaćemo uz njih, sa njima, kao i uvek, jer je to jedino časno. A naša je obaveza, kao države da budemo uz narod na KiM, a ne da iz lagodne pozicije jurimo politički profit na ljudima koji se bore za opstanak na KiM”, rekao je Đurić.


Pronašli "dramatične" količine zlata i srebra: Zbunjeni šta da vade\nIndija: Predstavljen najveći kip na svetu (FOTO, VIDEO)\nBronzani Kip jedinstva odaje počast Sardaru Valabhbhaiju Patelu, vođi indijskog Pokreta nezavinosti koji je pomogao zemlji da se otrgne britanskoj okupaciji.\nLavirint pun šarenih mamaca\nZna se da su ljudi od pamtiveka trgovali na otvorenom. Ove pijace pod vedrim nebom, a kasnije i kamenim nadstrešnicama su bile mesta okupljanja. Ljudi su mogli da razmene pokoju reč, robu ali usput...\nDrevnom melodijom očarao rakune, hrle iz šume kad čuju muziku (VIDEO)\nEdi Lorens iz Njujorka postao internet senzacija kada se pojavio snimak dvadesetak "očaranih" krznenih sisara koji polako izlaze iz šume i okupljaju se u polukrug oko njega.\nZanimljive činjenice o putovanjima koje verovatno niste znali\nPariz i Venecija su najromantičniji gradovi, želja za putovanjem može biti genetski prenosiva, a najduži let traje 17 sati. Žene koje putuju minimalno dva puta godišnje imaju manji rizik od...\nOtkriveno novo arheološko nalazište na Rudniku\nPrvi put u istoriji snimljene bele žirafe (VIDEO)\nU jednom kenijskom rezervatu primećene su dve potpuno bele žirafe.\nU Dubaiju predstavljene najskuplje cipele na svetu (FOTO)\nNajskuplje cipele od zlata sa dijamantima vredne 17 miliona dolara moći će da vide turisti u Dubaiju, prenosi "Nešenel".\nRužičasti dijamant od gotovo 19 karata kreće na turneju pre nego što će biti ponuđen na aukciji u Ženevi, a procenjuje se da bi mogao postići rekordnu cenu između 30 i 50 miliona američkih...\nOvaj čovek kao od šale preskočio je čak osam stolica, poređanih jedna pored druge...


Veče poezije uz gitaru i violinu - oradio.rs\nVeče poezije uz gitaru i violinu\nVeče poezije Recitatorske družine "Među nama" nije obično poetsko veče, već događaj na kom možete da čujete sjajna dela domaćih starih, poznatih pesnika, ali i pažljivo odabrane radove mladih umetnika i to sve u opuštenoj atmosferi!\nNa repertoaru Recitatorske družine "Među nama" nalaze se pesme Mike Antića, Miloša Crnjanskog, Vesne Parun, Mome Kapora i mnogih drugih koje će Družina izvoditi uz pratnju gitare i violine! Recitatorska družina je nastupala po kafićima i kulturnim centrima u Šapcu, Inđiji, Srbobranu, Apatinu i Novom Sadu i polako je širila repertoar saradnjom sa mladim i neafirmisanim umetnicima koji su bili voljni da svoj rad predstave publici na ovakav način.\n"Publika je navikla na našim večerima poezije da je atmosfera opuštena, to je obično neki kafanski ambijent, gde ljudi mogu da naruče piće i uživaju uz poeziju. Međutim, u poslednje vreme smo krenuli da radimo po ozbiljnijim institucijama, pa smo prešli u kulturne centre i biblioteke. Prvi put u periodu od pet godina, koliko radimo, imaćemo veče poezije u pozorištu. I za nas je ovo novo, ali pošto već dugo pripremamo repertoar, ništa se mnogo neće menjati, osim frontalnog pristupa i publike koja će sedeti i slušati u pozorišnom ambijentu", kaže član družine Nikola Rausavljević.\nUlaznice za njihovo veče poezije, koje će biti održano u ponedeljak 12. decembra u 20 sati u Novosadskom pozorištu, možete da kupite na blagajni Novosadskog pozorišta po ceni od 200 dinara.\nVremenom Družina postaje svojevrsni kult i simbol poezije u Novom Sadu, što pokazuju velika interesovanja publike za nastupe i interesovanja na beogradskoj i novosadskoj književnoj sceni u vidu saradnje sa umetnicima iz oblasti književnosti.


Poziv za poslodavce - E2E Znanjem do posla\nO POZIVU ZA POSLODAVCE\nOsnovna svrha Poziva za poslodavce je da obezbedi tehničku i finansijsku podršku poslodavcima iz privatnog sektora kojima je neophodna kompetentna radna snaga, kroz kreiranje različitih mogućnosti za učenje kroz rad posredstvom Platforme za obuke na radnom mestu za sadašnje ili buduće tražioce zaposlenja, sa prevashodnim fokusom na mlade ispod 30 godina, ali ne isključujući ni druge potencijalne učesnike, posebno iz ranjivih grupa. Program E2E promoviše dostojanstven rad i podržavaće poslodavce koji nude pristojne uslove zaposlenja.\nGDE ĆE SE SPROVODITI\nOvaj poziv za poslodavce sprovodiće se na odabranim teritorijama u Srbiji posredstvom E2E mreže lokalnih partnera koje zovemo brokerima. Ciljna područja programa E2E prikazana su na mapi ispod.\nPreuzmite Poziv za poslodavce\nBUDŽET: 75 MILIONA RSD\nZa sprovođenje ovog Javnog poziva ukupno je opredeljeno 75 miliona RSD.\nE2E obezbeđuje podršku poslo davcima koji ulažu napore da dođu do kompetentne radne snage iz grupe kandidata koji zadovoljavaju uslove za učešće.\nPLATFORMA ZA OBUКE NA RADNOM MESTU (WBL)\nPOSTUPAК PRIJAVLJIVANJA I SPROVOĐENJA\nSaradnja sa lokalnim partnerima – brokerima radi izrade „Potpune prijave“ putem SmartME aplikacije\nSaradnja sa lokalnim partnerima – brokerima radi izrade „Potpune prijave“ preko SmartME - Administrativna provera\nOdluka evaluacione komisije (obuka se prihvata ili odbija) – (15 dana) (dva puta mesečno, 15. i 30. dana u mesecu)\nSklapanje ugovora uz ispunjenje odgovarajućih uslova (do 3 meseca od odluke evaluacione komisije)\n1. IZRADA/REVIZIJA PROGRAMA OBUКE (5-15 radnih dana).\n2. ODABIR POLAZNIКA OBUКE\n3. ODABIR MENTORA\nSprovođenje obuke (1-6 meseci)\nPrva rata za kompanije – 50% ukupnog konačnog budžeta\nZavršna ocena polaznika od strane eksternih ocenjivača\nFinalni izveštaj i isplata preostalih sredstava\nProširiti sve | Srušiti sve\nNIRAS-IP Consult je konsultantska kompanija sa sedištem u Nemačkoj koja je ovlašćena od Švajcarske agencije za razvoj i saradnju da sprovodi program „Znanjem do posla“ (Education to Employment - E2E). Program E2E poboljšava poziciju mladih na tržištu rada Srbije kroz modernizaciju politika koje se odnose na zapošljavanje mladih i kroz razvoj veština za rad koje su potrebne privatnom sektoru.\nOvaj poziv za poslodavce sprovodiće se na odabranim teritorijama u Srbiji posredstvom E2E mreže lokalnih partnera koje zovemo brokerima.\nU zavisnosti od raspoloživih sredstava, pristojnosti uslova na radnom mestu za koje se prijavljuje obuka, kao i drugih specifičnih uslova, postoji mogućnost razmatranja prijava i sa drugih teritorija.\nKoristi za poslodavce\nOvaj Javni poziv je namenjen poslodavcima koji iskazuju potrebu za kompetentnom radnom snagom. Učešćem u jednom ili više programa (1-3 na Platformi za obuke) koji su ponuđeni u okviru ovog Poziva, odabrani poslodavci mogu dobiti:\npomoć u pronalaženju i obuci novih radnika u cilju podizanja produktivnosti;\npodršku u identifikovanju potreba za obukama i prilagođavanju programa obuka;\nstručnu podršku u procesu regrutovanja i pred-selekcije odgovarajućih polaznika obuke iz grupe kandidata koji zadovoljavaju uslove Javnog poziva;\nobuku instruktora u kompaniji (mentora);\nstručnu podršku u razvoju programa obuke/radne prakse;\nnaknadu dela troškova programa kao što su: administrativni troškovi, teorijska obuka, zarade/naknade korisnika, osiguranje, zaštitna odeća, obuća i oprema, angažovanje mentora, materijal za praktičnu obuku itd. Za detalje pogledati svaki od programa (Programi 1-3 na Platformi za obuke);\ndopunsko vreme za obuku i/ili adaptaciju radnog mesta za obuku osoba sa invaliditetom.\nUslovi učešća za poslodavce\nPoslodavci se mogu prijaviti za jedan ili više ponuđenih Programa ukoliko ispunjavaju sledeće administrativne kriterijume:\nDa su registrovani kao pravna lica ili preduzetnici koji aktivno obavljaju privrednu aktivnost za koju su registrovani i pripadaju privatnom sektoru (udeo privatnog kapitala u vlasničkoj strukturi je više od 50%);\nDa su bili registrovani u Srbiji ili inostranstvu najmanje 18 meseci pre datuma podnošenja prijave;\nDa imaju registrovanu poslovnu jedinicu na ciljnom području E2E (videti sliku 1);\nDa imaju najmanje 5 zaposlenih sa punim radnim vremenom u trenutku prijavljivanja na poziv, kao i osoblje raspoloživo za mentorstvo (maksimalni broj polaznika ne može prelaziti 1/3 ukupnog broja zaposlenih);\nDa se ne bave aktivnostima u vezi sa igrama na sreću, proizvodnjom i prometom oružja i/ili podrškom političkih aktivnosti;\nZa poslodavce koji su već učestvovali u obukama koje je NIRAS-IP organizovao u okviru programa E2E: da su izmirili sve ranije ugovorene i ostale obaveze prema NIRAS-IP.\nPrioritet će se davati poslodavcima koji:\nBeleže rast prihoda i/ili koji nisu imali značajna smanjenja broja zaposlenih u periodu između poslednjeg zvanično dostupnog izveštaja (APR) i dana podnošenja prijave (uverenje CROSO),\nPonude kompleksnije obuke/poslove,\nUključe više lica iz teško zapošljivih grupa.\nKompanije-podnosioci prijave koji pristanu da otvore svoja vrata i za program Job Shadowing za mlade, stiču pravo da sa 2% manje sufinansiraju glavni Program(e), kao i da osvoje dodatne poene u toku procesa evaluacije.\nNAPOMENA: Kompanije će biti podržavane i podsticane da, ukoliko postoji potreba, prilagode svoja radna mesta osobama sa invaliditetom i/ili da zatraže produženo trajanje obuke za osobe sa invaliditetom.\nKriterijumi za učešće polaznika obuka\nNekoliko pravila odnosiće se na sva lica koja se obučavaju u okviru pojedinačnih Programa 1-3:\nSvi kandidati uključeni u obuke treba da imaju validnu procenu kompetencija za određeno zanimanje/radno mesto koju izrađuje broker pre uključivanja lica u program;\nSvi kandidati koji se uključuju u program treba da imaju ugovor potpisan sa poslodavcem i da primaju redovne mesečne isplate zarada/naknada sa pripadajućim porezima i doprinosima za obavezno socijalno osiguranje, kao i ulazni zdravstveni/sanitarni pregled ili drugo osiguranje na osnovu akta o proceni rizika kompanije;\nZa pojedine kandidate, u zavisnosti od njihovih specifičnih potreba, mogu se odobriti dodatna sredstva za troškove prevoza, negu deteta, produženo trajanje programa obuke i/ili adaptaciju radnog mesta za osobe sa invaliditetom;\nKandidati koji su ranije učestvovali na nekom od programa koje finansira E2E neće biti razmatrani za učešće po ovom Javnom pozivu, osim za Program 3 – Upskilling/Reskilling - Sticanje kompetencija za rad u postojećem ili novom zanimanju za zaposlene;\nTeško zapošljive kategorije prema ovom Javnom pozivu navedene su u Prilogu 1.\nNAPOMENA: Dodatni kriterijumi definisani su u okviru svakog od pojedinačnih programa na Platformi za obuke na radnom mestu.\nE2E obezbeđuje podršku poslodavcima koji ulažu napore da dođu do kompetentne radne snage iz grupe kandidata koji zadovoljavaju uslove za učešće. Budžet za obuku biće rezultat zajedničkog finansiranja sledećih troškova:\nzarade/naknade (najmanja dozvoljena bruto naknada od 35.000 RSD mesečno po licu),\ntroškovi teorijske obuke;\nmaterijal i drugi troškovi sprovođenja programa obuke sa dodeljenim mentorima (20.000-30.000 RSD mesečno po polazniku obuke);\nulazni zdravstveni/sanitarni pregled za polaznike obuke i dodatno osiguranje polaznika ukoliko je potrebno,\ndrugi troškovi u zavisnosti od specifičnosti programa obuke/potreba korisnika.\nBudžet treba da sadrži predlog sufinansiranja u zavisnosti od veličine privrednog subjekta (u skladu sa Zakonom o računovodstvu, prema podacima o veličini u APR) od najmanje:\na) 30% ukupnog budžeta za preduzetnike, mikro i male privredne subjekte,\nb) 50% ukupnog budžeta za srednje i velike privredne subjekte.\nPlatforma za obuke na radnom mestu – Programi 1-3\nPlatforma za obuke na radnom mestu (Platforma za obuke) omogućava različite Programe u zavisnosti od specifičnih karakteristika korisnika i potreba kompanija:\n1. Standardni E2E Program obuke na radnom mestu u trajanju od 2-6 meseci obuke, namenjen nezaposlenima bez formalnih kvalifikacija i radnog iskustva na datim poslovima.\na) nezaposleni koji poseduju formalne kvalifikacije i/ili prethodno radno iskustvo, kao i studenti završnih godina stručnih škola /fakulteta za date poslove ili\nb) integracija novih radnika na radna mesta za koja nisu neophodne prethodne kvalifikacije/radno iskustvo.\n3. Sticanje kompetencija za rad u postojećem ili novom zanimanju za zaposlene (Upskilling/Reskilling) u trajanju od 1-4 meseca, namenjeno trenutno zaposlenim/angažovanim radnicima kod poslodavca – podnosioca prijave, ukoliko su mlađi od 30 godina (35 za teško zapošljive grupe) ili žene bez starosnog ograničenja, koji su angažovani po osnovu fleksibilnih formi ugovora ili zaposleni na određeno/neodređeno vreme. Dodatne informacije nalaze se u okviru Programa 3 na Platformi za obuke.\nUpskilling – sticanje kompetencija za rad u postojećem zanimanju je proces obučavanja radnika za sticanje novih veština, usled, na primer, nabavke nove opreme. Upskilling se može odnositi na stručne kao i druge veštine (digitalne, jezičke, organizacione veštine).\nReskilling – sticanje kompetencija za rad u novom zanimanju je proces obučavanja radnika za novo zanimanje u istoj kompaniji, usled razvoja poslovanja. Uglavnom podrazumeva obuke za novi set veština zbog prilagođavanja novim funkcijama.\nJob Shadowing (bonus program) – upoznavanje sa radnim mestom kroz praćenje rada zaposlenog - “dani otvorenih vrata” za učenike i studente kako bi imali prilike da posete prostorije poslodavca i provedu 1-5 dana prateći na poslu mentora koji im je dodeljen. Poslodavcima koji se prijavljuju za Programe 1-3 na Platformi za obuke biće odobren finansijski podsticaj ukoliko se paralelno prijave i za bonus program. Bonus program se može koristiti i nezavisno od javnog poziva (molimo konsultujte svog brokera).\nUloga lokalnih partnera E2E – “brokera”\nKompanije koje zadovoljavaju uslove za učešće dobiće podršku lokalnih partnera E2E tzv. “brokera” – organizacija ovlašćenih od NIRAS-IP da prikupljaju prijave i razviju pune programe obuka zajedno sa poslodavcima. Brokeri organizuju i sprovode nekoliko aktivnosti od značaja za svaki program obuke:\nInformisanje kandidata, sprovođenje procene kompetencija i pred-selekcija polaznika\nIzvođenje analize nedostajućih veština (SKA analiza – skills, knowledge, attitudes/veštine, znanja, stavovi) i razvoj novog/revizija postojećeg programa obuke,\nIzvođenje obuke kompanijskih instruktora (mentora),\nAdministriranje i upravljanje ugovorom, prаćenje implementacije obuke i izveštavanje prema NIRAS – IP za svaki od programa obuke.\nZainteresovani poslodavci se pozivaju da direktno kontaktiraju jednog od brokera za podršku u Kragujevcu, Kruševcu, Pirotu, Knjaževcu, Požegi, Nišu ili Šapcu koristeći kontakt podatke date na poslednjoj strani. Prijave se takođe mogu poslati i direktno preko prijavne platforme SmartME, u kom slučaju će broker biti automatski dodeljen kako bi pružio podršku u daljem procesu. Podnosioci prijave treba da navedu konkretne potrebe za veštinama, kao i predviđen broj kandidata za svaki od Programa u okviru Platforme za obuke.\nPrivredni subjekti koji zadovoljavaju uslove za učešće mogu se prijaviti za više Programa istovremeno na sledeći način:\nPodnošenjem jedinstvene prijave za najviše tri programa obuke za nezaposlene (Programi 1 i 2 na Platformi za obuke), sa najviše 60 polaznika ukupno\nPodnošenjem jedinstvene prijave za najviše tri programa obuke za zaposlene – postojeće radnike (Program 3 na Platformi za obuke), sa najviše 20 polaznika ukupno.\nDetaljni uslovi za prijavljivanje i za polaznike navedeni su u svakom Programu na Platformi za obuke.\nKorak 1: Izjava o zainteresovanosti (obrazac je priložen u okviru svakog od Programa na Platformi za obuke)\nZainteresovani poslodavci se pozivaju da popune i podnesu Izjavu o zainteresovanosti koristeći onlajn prijavnu platformu SmartME ili koristeći kontakt podatke na poslednjoj strani.\nPodnosioci prijave nadalje treba da navedu konkretne potrebe za veštinama i preliminarni broj polaznika za svaki od programa obuke, odnosno broj zaposlenih za program tzv. Reskilling/Upskilling.\nPodnosioci prijave podnose pojedinačne izjave o zainteresovanosti za:\n1. Obuke za nezaposlene (Programi 1 i 2 u okviru Platforme za obuke) – do tri programa obuke/prakse\n2. Obuke za svoje zaposlene/angažovane radnike (Program 3) – do tri programa za tzv. Reskilling/Upskilling.\nKorak 2: Potpuna prijava za program obuke (obrazac je priložen u okviru svakog od Programa na Platformi za obuke)\nNakon provere ispunjenosti kriterijuma za učešće kao i potencijala lokalnog tržišta rada, lokalni brokeri programa E2E, pružiće povratnu informaciju poslodavcu - podnosiocu prijave i koordinirati učešće drugih zainteresovanih strana, kao što su lokalne/regionalne stručne škole za sprovođenje teorijske obuke, izvršiti proveru dostupnosti potencijalnih kandidata za obuke i kompletirati program obuke u bliskoj saradnji sa poslodavcem – podnosiocem prijave. Pune prijave sa odgovarajućim budžetom i pratećom dokumentacijom podnose se posredstvom lokalnog brokera preko onlajn prijavne platforme SmartME. Obrazac pune prijave i obrazac budžeta je dat u okviru svakog od pojedinačnih Programa.\nPodnosioci prijave podnose odvojene prijave za:\n1. Obuke za nezaposlene (Programi 1 i 2) – do tri programa obuke/radne prakse,\n2. Obuke za zaposlene (Programi 3) – do tri programa obuke za Reskilling/Upskilling.\nPrateća dokumentacija koja se prilaže uz punu prijavu:\n1. Dokaz o minimalnom broju (5) zaposlenih sa punim radnim vremenom - uverenje iz CROSO baze; podnosioci prijave se pozivaju da poštuju propise u vezi sa zaštitom podataka o ličnosti tako da učine nevidljivim sve lične informacije i ostale informacije koje nisu neophodne (npr. matični brojevi, adrese);\n2. Slike radnih situacija, radnog mesta i prostorija za obuku;\n3. Dodatna dokumentacija za obuke u izvođenju poslodavca: dokaz o kvalifikacijama/stručnosti i radnom iskustvu mentora – CV verifikovan od ovlašćenog lica u kompaniji;\n4. Dodatna dokumentacija za Program 3 Reskilling/Upskilling:\n- Podaci o predloženom programu obuke ukoliko je poveren akreditovanom eksternom izvođaču (JPOA)\n- Izjava u vezi sa statusom predloženih kandidata za obuku – struktura po ugovorima i dužina angažovanja.\nNIRAS-IP zadržava pravo da traži dodatne dokaze od značaja za donošenje odluke.\nSvi podaci o ličnosti koji budu dostavljeni NIRAS – IP biće obrađivani isključivo u svrhu učešća u Javnom pozivu za poslodavce, a u skladu sa Zakonom o zaštiti podataka o ličnosti.\nPristup ličnim podacima imaće samo ovlašćena lica koja su obavezana na čuvanje poverljivosti podataka o ličnosti i neće ih otkrivati trećoj strani, osim ako je to neophodno u svrhu kontrole postupka sprovođenja Javnog poziva kao što su revizori, eksterni evaluatori, brokeri.\nNIRAS – IP će čuvati podatke o ličnosti u roku predviđenim zakonom, uz primenu odgovarajućih tehničkih, organizacionih i kadrovskih mera. Lica čiji se podaci obrađuju imaju pravo na pristup, ispravku i brisanje svojih podataka, pravo na ograničenje obrade svojih podataka, pravo na prigovor i pravo na pritužbu Povereniku za informacije od javnog značaja i zaštitu podataka o ličnosti.\nEvaluacija prijava i donošenje odluke\nEvaluacija prijava sprovodiće se u tri uzastopna koraka kroz onlajn prijavnu platformu – SmartME:\nAdministrativna provera u odnosu na kriterijume učešća na ovom Javnom pozivu uključujući i provere na licu mesta za prijave obuka čiji ukupan budžet je veći od 5 miliona RSD;\nNezavisna eksterna evaluacija od strane najmanje tri evaluatora na osnovu datih kriterijuma od kojih svaki nosi najmanje 5 poena: i) uslovi rada, u smislu izgleda radnog prostora, ispunjenosti zahteva u vezi sa bezbednošću i zdravljem na radu, raspoložive opreme za obuku, raspoloživosti mentora, ii) potencijal za rast kompanije, na primer tendencija zapošljavanja u poslednje 2 godine, perspektive privredne delatnosti, iii) mogućnost za razvoj karijere (npr. novčana naknada, buduće karijerne opcije, mogućnosti za napredovanje, vrsta ugovora (na neodređeno vreme), pristojnost radnog mesta u smislu uslova rada iv) potencijal za inkluziju v) ukupan utisak. Prijave koje dobiju preporuku i najmanje 50% ukupnog broja bodova (min. 15) od većine evaluatora biće razmotrene za odobravanje u narednom koraku.\nDonošenje odluke: Odbor za odlučivanje, koji sačinjavaju predstavnici NIRAS – IP i SDC, pregledaju dospele prijave i odobravaju ih većinom glasova dva puta mesečno (15. i 30. u mesecu).\nPrijave će se evaluirati prema redosledu dospelosti do iscrpljivanja raspoloživih sredstava. Odluke se donose dva puta mesečno i podnosioci prijave će biti blagovremeno informisani o ishodu procesa evaluacije. NIRAS-IP zadržava pravo da uputi zahtev za dodatnim razjašnjenjima i/ili izvrši proveru prijave na licu mesta. Odluka je validna u periodu od najviše tri meseca, ukoliko ugovor između brokera i poslodavca ne bude potpisan u ovom roku, odluka se poništava.\nOvaj Javni poziv biće otvoren do kraja godine. Krajnji rok za podnošenje prijava je 31/12/2022.\nPodnosioci prijave koju odobri Odbor za odlučivanje, biće upućeni na potpisivanje ugovora. Ugovor se zaključuje između kompanije i brokera, a svaka obuka je definisana u okviru posebnog Programa Platforme za obuke i sa posebni budžetom.\nNAPOMENA: Uobičajeno trajanje procedure evaluacije i ugovaranja je do 6 nedelja.\nObaveze odabranih poslodavaca navedene su u okviru svakog od Programa na Platformi za obuke na radnom mestu (1-3).\nGde i kako se prijaviti ili pronaći dodatne informacije\nMolimo podnesite prijavu za obuke u okviru Platforme za obuke popunjavajući najpre Izjavu o zainteresovanosti (obrazac priložen u okviru svakog od pojedinačnih Programa) direktno putem onlajn platforme za prijavljivanje SmartME na našoj internet stranici. Potpuna prijava (drugi korak) će naknadno biti podneta od strane brokera u bliskoj saradnji sa svakim podnosiocem prijave posredstvom platforme SmartME.\nEVENTUALNA PITANJA MOŽETE UPUTITI NA:\nTEL: +381 66 8333 054\nPrilog 1: Teško zapošljive kategorije kojima će se davati prioritet u skladu sa ovim javnim pozivom\nDugoročno nezaposleni (najmanje 12 meseci)\nStanovnici ruralnih područja udaljenih više od 20 km od mesta obuke i/ili bez blagovremenog ili pristupančnog javnog prevoza\nOsobe koje su u procesu napuštanja ili su napustile sistem hraniteljstva u poslednjih 12 meseci\nBivši zatvorenici /bivši štićenici vaspitno-popravne institucije\nTražioci azila / lica kojima je odobreno pravo na azil sa radnom dozvolom\nKorisnici novčane socijalne pomoći\nNekvalifikovana ili nisko kvalifikovana lica (do nivoa 2)\nNEET mladi (mladi koji nisu u zaposleni, niti su u obrazovanju ili obuci\nPROGRAM 1: Standardni E2E Program obuke na radnom mestu\nStandardni program obuke na radnom mestu\nKompanije kojima nedostaju kompetentni radnici se pozivaju da se prijave za zajednički razvoj obuka na radnom mestu u trajanju od 2-6 meseci. Primeri zanimanja/poslova za obuku su dati u Prilogu 1.\nProgrami obuka treba da budu razvijeni u skladu sa E2E metodologijom: i) SKA analiza (SKA= Skills, Knowledge and Attitudes – veštine, znanja i stavovi) u kompaniji, ii) razvoj profila kompetencija, iii) izrada modernog programa obuke za sticanje kompetencija u datom profilu.\nSvaki program obuke sastojaće se od teorijskog dela u izvođenju na primer lokalne-regionalne stručne škole i praktičnog dela na radnom mestu u prostorijama kompanije. Na taj način omogućava se kombinacija teorije i prakse, pri čemu više od 80% programa treba da bude realizovano u kompaniji. Ovim putem polaznici imaju mogućnost da uče u realnim radnim situacijama i postanu deo kompanije i poslovne kulture. Postoji mogućnost da program obuke budu akreditovani uz sticanje statusa JPOA u skladu sa Zakonom o NOK.\nPoslodavci koji zadovoljavaju uslove za učešće\nKompanije iz privatnog sektora koje:\nispunjavaju administrativne kriterijume definisane u okviru odeljka “Opšti podaci” ovog Poziva,\niskazuju potrebu za novim radnicima;\nImaju mogućnost da obezbede obuku na radnom mestu u svojim prostorijama u skladu sa E2E metodologijom (videti antrfile) odnosno koji i) osiguraju učešće svog osoblja za SKA analizu/razvoj programa obuke, ii) imenuju mentore u kompaniji i odvoje dovoljno vremena za obuku mentora;\nSufinansiranju program obuke u propisanom procentu;\nNe predlažu obuku/zaposlenje za lica koja su bila zaposlena na istim poslovima za koje se predlaže obuka u periodu od 6 meseci pre podnošenja prijave na ovaj Poziv kod poslodavca-podnosioca prijave ili kod poslodavca koji je osnivač ili povezano lice sa poslodavcem – podnosiocem prijave.\nUslovi za kompanijske instruktore – mentore\nImenovani mentori treba da i) imaju adekvatne kvalifikacije i/ili radno iskustvo i zainteresovanost da postanu instruktori na osnovu uspešno završene obuke za mentore u okviru E2E ili programu dualnog obrazovanja ii) da im je dodeljeno najviše 3 polaznika (odnos 1:3).\nObučeni instruktori (mentori) u kompaniji predstavljaju dodatnu vrednost za kompaniju koja želi da privuče i integriše nove radnike na sistematičan način. Imenovani instruktori u kompanijama biće pozvani da prisustvuju trodnevnoj obuci za mentore koja pokriva oblasti: uloga mentora, kako uspešno komunicirati sa polaznikom, kako strukturirati plan obuke itd. Mentori koji su već́ obučeni od strane E2E ili kroz programa dualnog obrazovanja učestvovaće samo u jednodnevnoj obuci za predloženi program obuke.\nKo može biti polaznik obuke\nPolaznici obuke mogu biti nezaposlene osobe koje ispunjavaju sve od navedenih uslova:\nStarosti do 30 godina ili nezaposleni iz teško zapošljivih kategorija (u skladu sa “Opštim podacima” ovog Poziva);\nBez formalnih kvalifikacija I radnog iskustva u zanimanju za koje se predlaže obuka,\nDo nivoa 4 formalnih kvalifikacija, osim za dugoročno nezaposlene,\nSpremni da prihvate zaposlenje (ukoliko im bude ponuđeno), nakon završetka obuke.\nNAPOMENA: Uzimaće se u razmatranje prijave koje se fokusiraju na mlade i predlažu učešće najmanje 60% osoba mlađih od 30 godina.\nZa više detalja u vezi sa procedurom prijave, kriterijumima evaluacije, donošenjem odluka i rokovima pogledajte „Opšte informacije“. Obrasci Izjave o zainteresovanosti, Potpune prijave i budžeta su u prilozima 2, 3 i 4.\nObaveze odabranih poslodavaca\nOdabrani poslodavci biće u obavezi da:\nimenuju dovoljan broj zaposlenih sa odgovarajućim radnim iskustvom i) da učestvuju u izvođenju SKA analize i/ili izradi/adaptaciji programa obuke ii) da pohađaju obuku za kompanijske instruktore (mentore);\nobave finalnu selekciju polaznika obuke, na osnovu pred-selekcije koju obavi E2E broker;\nobezbede sufinansiranje u propisanom procentu kako je definisano u tekstu ispod;\nkoordiniraju i sprovode obuku u skladu sa odobrenim programom obuke;\npotpišu ugovore sa polaznicima za vreme trajanja obuke (sa pripadajućim porezima i doprinosima za obavezno socijalno osiguranje), u skladu sa važećim zakonskim i drugim propisima koji se tiču rada, zapošljavanja i bezbednosti i zdravlja na radu, kao i drugim propisima koji se odnose na određena zanimanja i/ili kategorije polaznika obuke, pri čemu ugovori zaključeni posredstvom agencija za privremeno zapošljavanje neće biti prihvatljivi;\nobezbede redovan mesečni prenos sredstava na bankovne račune polaznika obuke na ime zarada/naknada (sa pripadajućim porezima i doprinosima za obavezno socijalno osiguranje);\nobezbede uslove za sprovođenje završne procene osposobljenosti polaznika koju sprovodi nezavisni evaluator u organizaciji E2E;\nponude zaposlenje svim polaznicima koji odgovaraju potrebama i kriterijumima kompanije, što uključuje, ali nije ograničeno na uspešno završenu obuku;\nredovno izveštavaju i blagovremeno prijavljuju sve promene koje mogu biti od značaja za implementaciju programa, sarađuju sa lokalnim partnerima i NIRAS-IP na aktivnostima komunikacije i dostavljanja informacija koje se tiču praćenja i evaluacije obuke.\nFinansijske obaveze i dinamika plaćanja\nNIRAS-IP doznačava sredstva brokeru pojedinačno za svaki od programa obuke po osnovu odobrenog finalnog budžeta koji odgovara tom programu obuke, u dve rate kako sledi:\n1. Prva rata u iznosu od 50% doprinosa donatora iz finalnog budžeta nakon:\nOdobrenja programa obuke i liste selektovanih kandidata od strane NIRAS-IP,\nOdobrenja liste obučenih mentora od strane NIRAS-IP,\nDostavljenog tačno popunjenog Zahteva za prenos sredstava, kao i kopija ugovora sa polaznicima obuka i prijava na obavezno socijalno osiguranje.\n2. Druga rata u iznosu koji je jednak razlici između iznosa ostvarenih troškova prijavljenih i odobrenih u završnom finansijskom izveštaju i iznosa isplaćenog kroz prvu ratu nakon uspešno realizovanog programa obuke, odnosno na osnovu:\nPozitivne procene stečenih kompetencija za najmanje 75% polaznika programa obuke od strane eksternog procenitelja koga imenuje NIRAS-IP,\nVerifikacije prateće dokumentacije i (ukoliko postoji) dokaza o obavljenom programu Job shadowing.\nOpravdanost troškova i pravila sufinansiranja: budžet za obuke treba da bude rezultat zajedničkog finansiranja sledećih opravdanih troškova koji nastanu u toku trajanja odobrenog programa obuke:\nZarade/naknade: za svakog polaznika biće opredeljen bruto iznos od najmanje 35.000 RSD mesečno. U opravdanim slučajevima ovaj iznos se uvećava mesečno za 5.000 RSD za dodatne troškove prevoza i/ili za 5.000/10.000 dinara za dodatak za negu deteta za jedno/dvoje+ dece;\nDoprinos za izvođenje obuke: naknada za utrošak materijala/energije, amortizacija mašina, radni sati mentora, zaštitna odeća i gubitak u produktivnosti i to i) do 20.000 RSD po polazniku mesečno za uslužne delatnosti (izuzev radnih mesta koja iziskuju veće materijalne troškove) i ii) do 30.000 RSD po polazniku mesečno u proizvodnji (izuzev radnih mesta koja iziskuju niže materijalne troškove);\nTroškovi teorijske obuke: naknada u iznosu od 2.000 dinara po satu obuke i grupe do 20 polaznika; u slučaju da kompanija izvodi teorijsku obuku, obavezno sufinansiranje iznosi najmanje 50%.\nUlazni zdravstveni/sanitarni pregled: naknada troškova u slučaju obuke na radnim mestima koja zahtevaju ulazni pregled u skladu sa aktom poslodavca o bezbednosti i zdravlju na radu;\nTroškovi angažovanja brokera: naknada za i) procenu kompetencija svakog polaznika i ii) upravljanje i administriranje ugovora sa poslodavcem.\nU zavisnosti od veličine privrednog subjekta u skladu sa Zakonom o računovodstvu, odabrani poslodavci će biti u obavezi da sufinansiraju budžet sa najmanje 30% odnosno 50%, za preduzetnike/mikro/mala preduzeća i srednja/velika respektivno, kao i budžetske linije za zarade/naknade, doprinos za izvođenje obuke i troškove brokera u istom procentu.\nNAPOMENA: Kompanije koje su već učestvovale u obukama koje je NIRAS-IP organizovao u okviru programa E2E, a koje se ponovo prijavljuju treba da prikažu veće sufinansiranje (min +2,5%) sa svakom novom prijavom. Kompanije koje prijave i bonus program mogu aplicirati sa nižim sufinansiranjem od (maks. -2%).\nPrilog 1: Primeri zanimanja za obuku prema složenosti/trajanju\nPrilog 2: Obrazac Izjave o zainteresovanosti preko platforme SmartME\nPrilog 3: Obrazac Potpune prijave preko platforme SmartME\nPrilog 4: Obrazac budžeta\nPROGRAM 2: Program radne prakse\nProgram radne prakse\n(molimo prvo pročitajte poglavlje "Opšti podaci" ovog Poziva)\nPozivaju se kompanije kojima nedostaju kompetentni radnici da se prijave za organizaciju radne prakse u trajanju od 1-2 meseca sa mogućnošću produženja do 4 meseca za poslove za koje se zahteva visoko obrazovanje. Neki od primera poslova za koje se može prijaviti radna praksa su dati u Prilogu 1.\nPoslodavci koji zadovoljavaju uslove za učešće su kompanije iz privatnog sektora koje:\nImaju mogućnost da obezbede obuku na radnom mestu u svojim prostorijama u skladu sa zahtevima programa obuke zasnovanog na usaglašenoj listi kompetencija i mogu da imenuju mentore iz redova zaposlenih;\nSufinansiraju program obuke u propisanom procentu;\nNe predlažu obuku/zaposlenje lica koja su bila zaposlena na istim poslovima za koje se predlaže obuka u periodu od 6 meseci pre podnošenja prijave na ovaj Poziv kod poslodavca - podnosioca prijave ili kod poslodavca koji je osnivač ili povezano lice sa poslodavcem – podnosiocem prijave.\nImenovani mentori treba da\nImaju adekvatne kvalifikacije i/ili radno iskustvo\nDa im je dodeljeno najviše 5 polaznika (odnos 1:5),\nDa pohađaju dvodnevni info-seminar u organizaciji brokera.\nPolaznici obuke mogu biti\nKoji poseduju pojedine kompetencije za poslove za koje se predlaže obuka, stečene kroz formalno obrazovanje ili informalno, uključujući radna mesta za koja je ulazni nivo kvalifikacija završeno osnovno obrazovanje;\nSpremni da prihvate zaposlenje (ukoliko im bude ponuđeno) nakon završetka obuke.\nNAPOMENA: Uzimaće se u razmatranje prijave koje se fokusiraju na mlade i predlažu učešće najmanje 60% osoba mlađih od 30 godina.\nimenuju dovoljan broj svojih zaposlenih sa odgovarajućim radnim iskustvom da pohađaju dvodnevni seminar za kompanijske instruktore (mentore)\nobezbede sufinansiranje u propisanom procentu kao što je navedeno u daljem tekstu;\nkoordiniraju i sprovode obuku u skladu sa odobrenom listom kompetencija;\npotpišu ugovore sa polaznicima za vreme trajanja obuke (sa pripadajućim porezima i doprinosima za obavezno socijalno osiguranje), u skladu sa važećim zakonskim i drugim propisima koji se tiču rada, zapošljavanja i bezbednosti i zaštite zdravlja na radu, kao i drugim propisima koji se odnose na određena zanimanja i/ili kategorije polaznika obuke, pri čemu ugovori zaključeni posredstvom agencija za privremeno zapošljavanju nisu prihvatljivi;\nobezbede uslove za sprovođenje završne procene stečenih kompetencija polaznika koju sprovodi nezavisni evaluator u organizaciji E2E;\nredovno izveštavaju i blagovremeno prijavljuju sve promene koje mogu biti od značaja za implementaciju programa; sarađuju sa lokalnim partnerima i NIRAS-IP na aktivnostima komunikacije i dostavljanja informacija koje se tiču praćenja i evaluacije obuke.\nNIRAS-IP doznačava sredstva brokeru pojedinačno za svaki od programa obuke po osnovu odobrenog finalnog budžeta koji odgovara tom programu obuke u dve rate kako sledi:\nPrva tranša u iznosu od 50% doprinosa donatora iz Finalnog budžeta nakon:\nOdobrenja programa obuke i liste selektovanih kandidata od strane NIRAS-IP\nDruga tranša u iznosu koji je jednak razlici između iznosa ostvarenih troškova prijavljenih i odobrenih u završnom finansijskom izveštaju i iznosa isplaćenog kroz prvu ratu nakon uspešno realizovanog programa obuke odnosno na osnovu:\nZarade/naknade: za svakog polaznika biće opredeljeno bruto iznos od najmanje 35.000 RSD mesečno; U opravdanim slučajevima ovaj iznos se uvećava mesečno za 5.000 RSD za dodatne troškove prevoza i/ili za 5.000/10.000 dinara za dodatak za negu deteta za jedno/dvoje + dece;\nTroškovi teorijske obuke: naknada u iznosu od 2.000 dinara po satu obuke i grupe do 20 polaznika. U slučaju da kompanija izvodi teorijsku obuku, obavezno sufinansiranje iznosi najmanje 50%;\nDoprinos za izvođenje obuke: naknada za utrošak materijala/energije, amortizacija mašina, radni sati mentora, zaštitna odeća, obuća I oprema, gubitak u produktivnosti i to i) do 20.000 RSD po polazniku mesečno za uslužne delatnosti (izuzev radnih mesta koja iziskuju veće materijalne troškove) i ii) do 30.000 RSD po polazniku mesečno u proizvodnji (izuzev radnih mesta koja iziskuju niže materijalne troškove);\nU zavisnosti od veličine privrednog subjekta u skladu sa Zakonom o računovodstvu, odabrani poslodavci će biti u obavezi da sufinansiraju budžet sa najmanje 30% odnosno 50%, za preduzetnike/mikro/mala preduzeća i srednja/velika respektivno, kao i budžetske linije za zarade/naknade, doprinos za izvođenje obuka i troškove brokera u istom procentu.\nNAPOMENA: Kompanije koje su već učestvovale u obukama koje je organizovao NIRAS-IP u okviru programa E2E, a koje se ponovo prijavljuju treba da obezbede veće sufinansiranje (min +2,5%) sa svakom novom prijavom. Kompanije koje prijave i bonus program mogu da apliciraju sa nižim sufinansiranjem od (maks. -2%).\nPrilog 1: Primeri poslova za obuku kroz radnu praksu\nPROGRAM 3: Upskilling/Reskilling – Sticanje kompetencija za rad u postojećem ili novom zanimanju\nUpskilling/Reskilling – Sticanje kompetencija za rad u postojećem ili novom zanimanju\n(Molimo prvo pogledajte poglavlje “Opšti podaci” ovog Javnog poziva)\nKompanije se pozivaju da se prijave za unapređivanje kompetencija svojih zaposlenih u trajanju od 1-4 meseca. Na ovaj način radnici stiču nove veštine ili proširuju svoje znanje kako bi odgovorili potrebama kompanije. Glavni ishod ovog programa biće bolja pozicija postojećih radnika u kompaniji.\nNAPOMENA: Poslodavac koji ima do 5 zaposlenih ima pravo da u obuku uključi jednog radnika. Poslodavci sa više zaposlenih mogu uključiti u obuku po jednog radnika na svakih 5 zaposlenih, ali ne više od ukupno 20 po prijavi.\nUpskilling – sticanje kompetencija u postojećem zanimanju je proces učenja radnika novim veštinama, usled, na primer, nabavke nove opreme. Unapređenje veština može uključivati stručne, kao i druge veštine (digitalne, jezičke, organizacione).\nReskilling - sticanje kompetencija u novom zanimanju je proces osposobljavanja radnika za popunjavanje drugog radnog mesta u istoj kompaniji. Obično uključuje obuku o potpuno novom skupu veština za prilagođavanje novim funkcijama.\nPrednosti za poslodavce i uslovi za učešće\nPrednosti za poslodavce koji koriste metode Reskilling/Upskilling na radnom mestu su široke:\nzadržavanje talentovanih radnika,\nsmanjenje troškova zapošljavanja,\nprevazilaženje stalnih digitalnih promena i izazova,\npovećanje atraktivnosti kompanije kao poslodavca koji nudi kontinuiranu obuku svojih zaposlenih.\nosiguravaju učešće svog osoblja kako bi se definisale nedostajuće kompetencije,\nimenuju zaposlene koji su stručni da budu mentori pri čemu 1 mentor može biti dodeljen za najviše 5 polaznika (odnos 1:5) ukoliko kompanija sama sprovodi obuku,\nsu spremne da sufinansiraju program obuke u propisanom procentu,\npotpišu ugovore o radu na neodređeno vreme sa punim radnim vremenom sa polaznicima/ugovore o radu na neodređeno vreme sa punim radnim vremenom sa uvećanom zaradom pre isteka ugovora i zadrže ta lica u radnom odnosu sa punim radnim vremenom najmanje 6 mesecu nakon završetka obuke.\nUslovi za učešće izvođača obuka zavisiće od specifičnih potreba kompanije/kandidata. U tom smislu ovaj program obuke može sprovoditi sama kompanija ili se može sprovoditi posredstvom akreditovanog eksternog izvođača obuke (JPOA). Ukoliko obuku sprovodi kompanija, program obuke biće zasnovan na kompetencijama (na osnovu analize potreba za obukama) koje definiše kompanija uz podršku brokera i uz odobrenje NIRAS-IP. U slučaju akreditovanih izvođača obuke, mora se koristiti akreditovani program obuke.\nNAPOMENA: osnovna informatička obuka neće biti razmatrana za finansiranje po ovom Pozivu.\nPolaznici obuke mogu biti radnici mlađi od 30 godina (35 za teško zapošljive) kao i žene bez starosnog ograničenja, koji su:\nangažovani kroz fleksibilne ugovorne forme radnog angažovanja (npr. privremeno/povremeni poslovi, ugovor o delu),\nzaposleni po ugovoru o radu na određeno vreme,\nzaposleni po ugovoru o radu na neodređeno vreme (najviše do 50% polaznika),\nbili angažovani u kompaniji najduže 12 meseci pre dana podnošenja prijave.\nNAPOMENA: Radnici angažovani posredno preko agencija za privremeno zapošljavanje mogu biti uključeni u obuku pod uslovom da budu zaposleni po osnovu ugovora o radu direktno sa poslodavcem -podnosiocem prijave pre početka programa obuke.\nAko se obuka sprovodi interno u kompaniji, imenovani mentori treba da\nda pohađaju jednodnevni info-seminar u organizaciji brokera.\nZa više detalja u vezi sa procedurom prijave, kriterijumima evaluacije, donošenjem odluka i rokovima pogledajte „Opšte informacije“. Obrasci Izjave o zainteresovanosti, Potpune prijave i budžeta su u prilozima 1, 3 i 4.\nimenuju dovoljan broj svojih zaposlenih sa odgovarajućim radnim iskustvom da pohađaju jednodnevni seminar za kompanijske instruktore (mentore) za obuke koje se sprovode interno u kompaniji;\nobezbede redovan mesečni prenos sredstava na bankovne račune polaznika obuke na ime zarada/naknada (sa pripadajućim porezima i doprinosima za obavezno socijalno osiguranje - zdravstveno osiguranje), u skladu sa važećim zakonskim i drugim propisima koji se tiču rada, zapošljavanja i bezbednosti i zaštite zdravlja na radu, kao i drugim propisima koji se odnose na određena zanimanja i/ili kategorije polaznika obuke\nobezbede uslove za sprovođenje finalne procene kompetencija polaznika u izvođenju nezavisnog evaluatora u organizaciji E2E;\nza polaznike koji su bili angažovani po osnovu fleksibilnih formi ugovora ili ugovoru o radu na određeno vreme: zaključe ugovore o radu na neodređeno vreme sa najmanje 70% polaznika obuke pre završetka ugovora i zadrže ih u radnom odnosu najmanje 6 meseci nakon završetka obuke;\nza polaznike koji su bili zaposleni po osnovu ugovora o radu na neodređeno vreme: zaključe ugovore o radu na neodređeno vreme sa uvećanom zaradom sa najmanje 70% polaznika obuke pre završetka ugovora i zadrže ih u radnom odnosu najmanje 6 meseci nakon završetka obuke;\nredovno izveštavaju i blagovremeno prijavljuju sve promene koje mogu biti od značaja za implementaciju programa; sarađuju sa lokalnim partnerima i NIRAS -IP na aktivnostima komunikacije i dostavljanja informacija koje se tiču praćenja i evaluacije obuke.\nFinansijske obaveze, dinamika plaćanja i pravila sufinansiranja\nFinansijske obaveze i dinamika plaćanja prema odabranim poslodavcima\n1. Prva rata u iznosu od 50% doprinosa donatora nakon:\nOdobrenja programa obuke i liste selektovanih kandidata od strane NIRAS -IP\nOdobrenja liste obučenih mentora od strane NIRAS-IP za programe obuka koje sprovodi kompanija\nDostavljenog tačno popunjenog Zahteva za prenos sredstava, kao i kopije ugovora sa polaznicima obuka i prijava na obavezno socijalno osiguranje\n2. Druga rata u iznosu koji je jednak razlici između iznosa ostvarenih troškova prijavljenih i odobrenih u završnom finansijskom izveštaju i iznosa isplaćenog kroz prvu ratu nakon uspešno realizovanog programa obuke odnosno na osnovu:\nPozitivne procene stečenih kompetencija za najmanje 75% polaznika programa obuke od strane eksternog procenitelja koga imenuje Upravljačko telo\nVerifikacije prateće dokumentacije uz finansijski izveštaj, uključujući kopije ugovore o radu na neodređeno vreme sa polaznicima obuke sa prijavama na obavezno socijalno osiguranje, kao i (ukoliko postoji) dokaz o obavljenom programu Job shadowing.\nZarade/naknade: za svakog polaznika biće opredeljeno bruto iznos od najmanje 35.000 RSD po mesecu obuke;\nDoprinos za izvođenje obuke (ukoliko se izvodi u kompaniji): naknada za utrošak materijala/energije, amortizacija mašina, radni sati mentora, zaštitna odeća, gubitak u produktivnosti i) do 20.000 RSD po polazniku mesečno za uslužne delatnosti (izuzev radnih mesta koja iziskuju veće materijalne troškove) i ii) do 30.000 RSD po polazniku mesečno u proizvodnji (izuzev radnih mesta koja iziskuju niže materijalne troškove);\nTroškovi teorijske obuke - naknada u iznosu od 2.000 RSD po satu obuke i grupe do 20 polaznika. U slučaju da kompanija izvodi teorijsku obuku, obavezno sufinansiranje iznosi najmanje 50%.\nTroškovi eksternog izvođača obuke (ukoliko se obuka vrši posredstvom JPOA): na osnovu računa uključujući i teorijsku i praktičnu obuku.\nU zavisnosti od veličine privrednog subjekta u skladu sa Zakonom o računovodstvu, odabrani poslodavci će biti u obavezi da sufinansiraju budžet sa najmanje 30% odnosno 50%, za preduzetnike/mikro/mala preduzeća i srednja/velika respektivno, kao i budžetske linije za zarade/naknade, doprinos za izvođenje obuke/troškovi eksternog izvođača obuke i troškove brokera u istom procentu.\nNAPOMENA: Kompanije koje su već učestvovale u obukama koje je NIRAS-IP organizovao u okviru programa E2E, a koje se ponovo prijavljuju, treba da prikažu veće sufinansiranje (min +2,5%) sa svakom novom prijavom. Kompanije koje prijave i bonus program mogu aplicirati sa nižim sufinansiranjem od (maks. -2%).\nPrilog 1: Obrazac Izjave o zainteresovanosti preko platforme SmartME\nPrilog 2: Obrazac Potpune prijave preko platforme SmartME\nPrilog 3: Obrazac budžeta\nBONUS: Job shadowing\nJob Shadowing – upoznavanje sa radnim mestom kroz praćenje rada zaposlenog\nKompanije se pozivaju da organizuju dane otvorenih vrata za učenike i studente iz lokalne zajednice tzv. job shadowing dane u trajanju od 1-5 dana (do 4 sata dnevno).\nKoristi programa Job Shadowing\nPraćenje rada zaposlenog (Job shadowing) je koristan način za učenike i studente da nauče o poslu koji ih interesuje. To je oblik učenja o radu na radnom mestu koja omogućava mladima da prate i posmatraju zaposlenog u kompaniji dok obavlja svakodnevne poslove.\nOvakav pristup pomaže mladima da steknu iskustvo iz stvarnog života van učionice i da da se na licu mesta upoznaju sa određenim zanimanjem i tako lakše odluče da li time žele da se bave pre nego što se prijave za obrazovanje, posao ili praksu\nKoristi za kompanije\nZa poslodavce, job shadowing je investicija u budućnost. Pronalaženje vremena za susrete sa mladima (ili onima koji su zainteresovani za novu karijeru) ne donosi neposrednu korist, ali veća otvorenost prema lokalnoj zajednici, privlačenje budućih zaposlenih i jačanje brenda kompanije može se pokazati kao vredno truda.\nKompanije koje se prijavljuju za opcije 1 ili 2 na Platformi za obuke u okviru ovog Poziva mogu se prijaviti i za job shadowing za bilo koju poziciju, bez obzira na poslove u kojima se sprovode glavne obuke. Uspešne kompanije - podnosioci prijave će biti nagrađeni nižim procentom sufinansiranja od max -2% za glavnu(e) obuku(e) ako realizuju I program job shadowing tokom sprovođenja glavnog ugovora.\nNAPOMENA: Kompanije se takođe mogu prijaviti za program job shadowing tokom cele godine tako što će kontaktirati brokera i van Javnog poziva. U ovom slučaju kompanije ne moraju da ispune kriterijume za učešće u ovom Pozivu.\nPrijavite se na SmartME\nPrijavite se da biste kreirali ili uredili svoju aplikaciju ili da biste izveštavali o napretku projekta koji je u toku.\nNemate nalog? Kliknite ovde da se registrujete!


Čestitka Zorana Gajića i Odbojkaškog saveza Srbije OK Vojvodini NS seme\nZoran Gajić, predsednik OSS, je povodom sjajnog rezultata i plasmana u CEV Ligu šampiona 2020. odbojkaša Vojvodine NS seme iz Novog Sada, prvaka Srbije i pobednika Banka Poštanska štedionica Superlige 2018/2019. poslao čestitiku novosadskom klubu.\nFantastična Vojvodina NS seme u Ligi šampiona!!!\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. igraće u grupnoj fazi CEV Lige šampiona 2020!!! Novosađani su večeras u Minsku, u revanš utakmici 3. runde kvalifikacija CEV Lige šampiona 2020. savladali beloruski Šahtjor iz Soligorska sa 3:0, po setovima 25:23, 25:18 i 25:22, posle 79 minuta igre.\nVojvodine NS seme u Belorusiji (sreda, 15.00 – TV SK 1)\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. Odigraće revanš meč 3. runde kvalifikacija CEV Lige šampiona 2020. Protiv beloruskog Šahtjora iz Soligorska sutra (sreda, 27. novembar) u Minsku od 15.00 časova po našem vremenu, uz direktan prenos na TV Sport Klub 1.\nMaksimalna pobeda Vojvodine NS seme – revanš u Belorusiji naredne srede\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. zabeležila je maksimalnu pobedu u prvoj utakmici 3. runde kvalifikacija CEV Lige šampiona 2020. Vojvodina NS seme je večeras, u maloj sali SPC Vojvodina u Novom Sadu, savladala beloruski Šahtjor iz Soligorska sa 3:0, po setovima 25:21, 25:18 i 25:18, posle 75 minuta igre.\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. igraće u 3. rundi kvalifikacija za CEV Ligu šampiona 2020. protiv beloruskog Šahtjora iz Soligorska. Prva utakmica će se odigrati u maloj sali SPC Vojvodina u Novom Sadu u četvrtak, 21. novembra od 18.00 časova, uz direktan prenos na TV Sport Klub 3. Revanš utakmica će se odigrati 26 – 28. novembra u Minsku. Pobednik dvomeča Vojvodina NS seme – Šahtjor igraće u E grupi Lige šampiona 2020. sa poljskom Zaksom Keđeržin Kozle, nemačkim Fridrihshafenom i belgijskim Knak Ruselarom.


Izbori 2017 | Belle Amie - Part 2\nGrađani Srbije birali su danas predsednika Republike. Birališta su zatvorena a do 19 časova izašlo je 49,7 odsto upisanih birača, pokazuju podaci Ipsosa. Prošle godine izlaznost je do 19 časova bila ...\n[VIDEO] Rajković: Vučić pravo rešenje za mesto predsednika Srbije\nPredsednik Skupštine grada Niša Rade Rajković, u pratnji supruge, glasao je jutros oko 7:30 u Osnovnoj školi “Miroslav Antić” na biračkom mestu broj 1. 00\nPredsednik gradske opštine Pantelej, Bratimir Vasiljević glasao je na biračkom mestu broj 5 u Osnovnoj školi Čegar. Predsednik GO Crveni Krst Miroslav Milutinović, glasao je na biračkom mestu br 8, u...\nAgencija Ipsos navodi da je do 19 časova glasalo 49,7 odsto birača. Prošle godine izlaznost je bila 51,6. Prema podacima RIK-a izlaznost u nišavskom okrugu do 18 sati je 43,54%, u Doljevcu je do 16 s...\nAgencija Ipsos navodi da je do 18 časova glasalo 45 odsto birača. Prema podacima RIK-a izlaznost u nišavskom okrugu do 18 sati je 43,54%, u Doljevcu je do 16 sati na birališta izašlo 44% upisanih u b...\nIzlaznost do 14 časova je 29,94 odsto birača, saopštila je Republička izborna komisija. U centralnoj Srbiji izlaznost je 29,82 odsto, u Vojvodini 30,17 odsto, dok je u Beogradu izašlo 31,84 odsto b...\nPrema podacima agencije Ipsos do 15 sati glasalo je 33,1 odsto birača, dok CESID navodi da je do 14 sati na birališta izašlo 29% glasača. U Kazneno-popravnom zavodu Niš do podneva glasalo je 430 bira...\nGlasanje za petog po redu predsednika republike Srbije organizovano je i u niškom Kazneno-popravnom zavodu, gde je od ranog jutra, glasao veliki broj osuđenika. To je za RTV Belle amie potvrdio pre...\nGlasanje širom Srbije protiče bez problema, a prema podacima RIK-a izlaznost na nivou cele zemlje do 10 sati je 10,56%. Prema poslednjim informacijama koje je Republičkoj izbornoj komisiji dostavio ...


Sastanak Matthewa Palmera i Aleksandra Vučića, Beograd, 10. juni 2019.\nMatthew Palmer, zamjenik pomoćnika državnog sekretara Sjedinjenih Američkih Država (SAD), sastao se u ponedjeljak u Beogradu sa predsjednikom Srbije Aleksandrom Vučićem.\nSAD nastavljaju da podržavaju dijalog koji vodi Evropska unija između Beograda i Prištine, izjavio je pomoćnik zamenika američkog državnog sekretara Matthew Palmer, nakon sastanka sa predsjednikom Srbije Aleksandrom Vučićem u Beogradu.\n“Vidimo da su takse prepreka tome, želimo da vidimo da se one ukinu i da se na taj način obje strane vrate za pregovarački sto”, rekao je Palmer.\nUpitan šta očekuje od sastanka predstavnika Beograda i Prištine u Parizu, koji bi trebalo da bude održan u julu u organizaciji Njemačke i Francuske, Palmer je rekao da Washington u potpunosti podržava ono što evropski partneri rade u rejšavanju kosovskog problema.\n“Ne mogu da vam kažem kakav će biti ishod sastanka u Parizu, ali da je naš zajednički cilj dolazak do sporazuma i vjerujem da će taj sastanak obe strane voditi ka tome”, rekao je Palmer.\nNisam siguran hoće li će biti sastanka u Parizu, izjavio je predsjednik Srbije Aleksandar Vučić na zajedničkoj konferenciji sa Palmerom.\n“Rekao sam gospodinu Palmeru da priče koje postoje u dijelu zapadne javnosti da je Srbija iskoristila uvođenje taksi da zatvori dijalog nisu istinite”, kazao je Vučić, dodavši da razgovori sa američkim zvaničnicima nikada nisu laki, ali su otvoreni.\nOn je zamolio Palmera da prenese poziv američkom predsjedniku Donaldu Trumpu da posjeti Srbiju.\nSastanak dvije delegacije, koju predvode Palmer i Vučić, počeo je oko 10 sati, a nakon susreta najavljeno je da će se dvojica zvaničnika obratiti medijima.\nTeme razgovora dvojice zvaničnika nisu najavljene – a njihov susret upriličen je u momentu prekida dijaloga Beograda i Prištine, koji se vodi pod pokroviteljstvom Evropske unije, pošto je Kosovo uvelo carine od sto odsto na proizvode iz Srbije i Bosne i Hercegovine.\nKao razlog za to kosovske vlasti navode kampanju koju Srbija vodi protiv prijema Kosova u Međunarodnu policijsku organizaciju (Interpol), Organizaciju Ujedinjenih nacija za obrazovanje, nauku i kulturu (UNESCO) – ali i sveukupnu inicijativu za povlačenje priznanja kosovske nezavisnosti koju vode srpske vlasti.\nPalmer je, u nedavnom ekskluzivnom intervjuu za srpski servis Glasa Amerike, izjavio da SAD žele da se dijalog Beograda i Prištine hitno nastavi, a da postignuti dogovor može u potpunosti da se primjeni i da se "proda" javnosti obje zemlje.\n“Sjedinjene Države ne povlače 'crvene linije' u procesu pregovora što međutim ne znači da su sve opcije otvorene”, rekao je Palmer za Glas Amerike.\nDijalog Srbije i Kosova, koji je u zastoju više od pola godine, treba da rezultira sveobuhvatnim sporazumom o normalizaciji odnosa dvije strane – što je i dominantan faktor za njihov napredak u procesu evrointegracija.\nOsim međusobnog priznanja, kao potvrde faktičkog stanja na terenu duže od godinu dana u međunarodnoj javnosti, kao mogućnost figurira i vid dogovora koji bi podrazumijevao eventualnu podjelu Kosova, korekciju granica ili pak razmjenu teritorija – nedovoljno jasne koncepte o kojima samo u naznakama govore pregovaračke strane ili pak međunarodni faktori.\nNešto detaljnije, međutim, je o tome za Glas Amerike govorio John Erath, zamjenik direktora zaduženog za Evropu i Rusiju američkog Savjeta za nacionalnu bezbjednost. “Priča o podjeli Kosova bila je i ostala glupost”, rekao je Erath u intervjuu za albanski servis Glasa Amerike.\n“Ne može biti podjele Kosova - to je bilo aktuelno još 2007. tokom Ahtisarijevog procesa (specijalnog izaslanika Ujedinjenih nacija za status Kosova prim.nov.) kada su neki takozvani stručnjaci predlagali podjelu. Tada je to bila glupost - kao i sada. Ovo sada je samo ponavljanje”, rekao je Erath. Američki zvaničnik je ukazao i da, kako se izrazio, ne može biti promjene granica bez saglasnosti ljudi kojih se to tiče.\n"Ne vidim to kao realan scenario. Na vladama u Beogradu i Prištini je da odluče šta žele da rade sa svojom granicom", rekao je Erath u intervjuu Glasu Amerike.\nDvojica glavnih pregovarača Srbije i Kosova u briselskom dijalogu predsjednici Aleksandar Vučić i Hašim Tači – nude svoja rješenja spora dvije strane. Dok Vučić, govori o razgraničenju, ne objašnjavajući precizno gdje bi granica o kojoj govori trebalo da bude, Tači se pak zalagao za pripajanje Kosovu opština sa juga Srbije (Medveđa, Preševo, Bjanovac) za koje tvrdi da naseljava većinsko albansko stanovništvo.\nSavjet bezbjednosti Ujedinjenih nacija razmatra izvještaj o Kosovu\nPosjeta američkog zvaničnika Palmera Beogradu događa se u danu kada Savjet bezbjednosti Ujedinjenih nacija u New Yorku razmatra redovni šestomjesečni izvještaj UN o Kosovu.\nU tom dokumentu, kako je objavila Radio televizija Srbije (RTS), generalni sekretar Ujedinjenih nacija Antonio Guterres iskazao je zabrinutost zbog tenzija između Beograda i Prištine i apelovao na sve strane da se uzdrže od zapaljivih izjava i provokacija koje bi mogle izazvati nerede. On je zatražio i da se, bez odlaganja, uklone sve prepreke nastavku dijaloga.\nSrbiju će pred Savjetom bezbjednosti predstavljati ministar spoljnih poslova Ivica Dačić koji je prije nekoliko dana pažnju na sebe skrenuo učešćem u akciji, pokrenutoj na društvenim mrežama, kada je na novčanici od sto američkih dolara napisao “Kosovo je Srbija”. Američka ambasada u Beogradu, kako je objavio Radio Slobodna Evropa, reagovala je stavom da bi Dačić trebalo da razmisli o svojim postupcima.\n„Umjesto što uništava novčanicu sa likom velikog američkog naučnika i državnika Benjamina Franklina, ministar Dačić bi možda mogao da razmisli o njegovoj izjavi: "Budi u ratu sa svojim porocima, u miru sa svojim susjedima”, navodi se u odgovoru ambasade na upit RSE.\nInače, u pokušaju svojevrsnog oživljavanja dijaloga Srbije i Kosova, Angela Merkel i Emmanuel Macron, njemačka kancelarka i francuski predsjednik, organizovali su sastanke sa zvaničnicima Zapadnog Balkana, među kojima i, Aleksandrom Vučićem i Hašimom Tačijem. Aprilski, berlinski susret, okončan je bez formalnih zaključaka – osim onog već poznatog da je dijalog jedina opcija. Sljedeći susret na istom nivou je zakazan prvog dana jula u Parizu.


Radunović tvrdi da je Vlada imala slabu procjenu kod akciza na cigarete - CdM\nRadunović tvrdi da je Vlada imala slabu procjenu kod akciza na cigarete\nOd svih mjera fiskalne strategije, Vlada je imala slabu procjenu kod akciza na cigarete, ali rebalans ne treba doživljavati kao slabost, nego kao rješavanje i prilagođavanje realnim okolnostima, kazao je juče u Skupštini ministar finasija Darko Radunović.\nOn je drugog dana rasprave o predloženim izmjenama Zakona o budžetu za ovu godinu i o akcizama, rekao da bi odluku o rebalansu trebalo da podrži cjelokupna javnost kako bi se ispravile ranije napravljene slabe procjene.\n“Od svih mjera fiskalne strategije imali smo, mogu slobodno da kažem, slabu procjenu kod akciza za cigarete. Želim da se rebalans doživi kao rješenje kroz prilagođavanje realnim okolnostima, a pod tim mislim imamo podršku cjelokupne javnosti da tu stvar ispravimo” istakao je Radunović.\nNa početku jučerašnje rasprave bilo je riječi i o javnim finansijama, pa je poslanik DF Milutin Đukanović od ministra tražio argumente kako je u posljednih deset godina javni dug duplo više rastao od bruto domaćeg proizvoda (BDP).\n“Kad saberemo strane direktne investicije sa dugom i zaduženjem dolazimo do oko 8,5 milijardi eura, a imamo rast BDP-a od jedne milijarde”, ukazao je Đukanović.\nRadunović ipak smatra da su tvrdnje opozicionih poslanika da je Crna Gora pred bankrotstvom pretjerane.\n“Sačuvali smo balans i održivost budžeta, a osnovne kategorije deficit i javni dug su u istom pozitivnom trendu. Jedno pitanje svima zar mislite da bismo uspjeli sa emisijom eurobondova da postoji rizik od bankrotstva” poručio je Radunović, dodajući da su postojali ‘izleti’ kada nije dobro procijenjen fiskalni uticaj.\nTagoviakcize cigarete Darko Radunović Vlada\n8 Komentara na "Radunović tvrdi da je Vlada imala slabu procjenu kod akciza na cigarete"